АПЛ 2018/19. Рекордлар, рақамлар ва қизиқарли маълумотлар / CHAMPIONAT.asia\n14:35"Дарвозабон майдонга тушгач барча нарсани унутиши керак". Ўзбекистон миллий терма жамоаси тарихидаги биринчи дарвозабон Анвар Жабборов билан катта интервью 0 14:28Жасур Азимов: "Нефтчи"га омад кулиб боқди" 0 14:25"Гангвон" - "Бусан И'Парк". Асосий таркиблар маълум 1 14:08ПРО лига. Миржалол Қосимов келган, майдонда Марадона ва Тимур Ҳакимов ўйнаган "Оқ-тепа" - "Зомин" учрашувидан ГАЛЕРЕЯ 2 13:57Омар Моманидан янги карикатура: Гвардиола ва унинг шогирдлари "Ливерпуль"ни чемпионлик йўлакчасидан кузатиб қўйишди 7 13:54"Ювентус" Жекони нишонга олди 0 13:48"Оқ-тепа" ҳимоячиси Самандар Очилов: "4та гол мураббийларнинг тўғри тактик кўрсатмалари сабабли урилди" 1 13:45Спортчилар ижтимоий тармоқларда 0 13:31Мутолаа учун. Месси "Барса"дан тўртинчи марта "кетяпти" 10 13:20Кавани "Рома"га ўтишга яқин 0 13:19Coca Cola Суперлига. 8-турда ишлайдиган ҳакамлар маълум 16 13:04Olamsport: Ўзбек боксчиларининг WBC рейтингидаги ўрни, Конор Хабибга таъзия билдирди ва бошқа хабарлар 0 12:51Снейдер фаолиятини давом эттириши мумкин. Олдинроқ бу ишни Роббен қилганди 0 12:27"Бока Хуниорс" Балотелли билан шартнома имзолаши мумкин 1 12:02Карикатура: "Ливерпуль" "Сити"га чемпионлик йўли ташкил қилиб берди 6\nАПЛ 2018/19. Рекордлар, рақамлар ва қизиқарли маълумотлар\n12 июн 2019 02:00\nАнглия Премьер-лигасининг якунланган мавсумига оид қизиқарли рақамларни эътиборингизга ҳавола қиламиз.\nСоврин учун энг қайноқ кураш\nЖорий мавсум АПЛни кўришимиз учун сабаб бўлган нарса "Манчестер Сити" ҳамда "Ливерпуль" ўртасидаги чемпионлик пойгаси бўлди. Ғолиб номи сўнгги тур баҳсидан кейин аниқланди. Бу пойга 2011/12 мавсумдан кейинги энг ёрқини бўлди, фақат ўша 7 йил олдинги мавсумда "Сити" тўплар нисбати бўйича МЮдан ўтиб кетганди.\nПремьер-лига яратилганидан сўнг фақат 5 марта ғолиб ва иккинчи ўринни бир ёки ундан кам очко ажратиб қолган, буниси олтинчиси бўлди.\nЎтган мавсум "Манчестер Сити" рекорд фарқ билан чемпионга айланди, бу сафар эса "шаҳарликлар" қувувчи ролида бўлиб, декабрь охирида "Ливерпуль"дан 10 очко орқада эди. Кўрсатилган ирода, даражани ҳисобга олсак, улар учун чемпионат муҳимроқ аҳамиятга эга бўлди.\n"Ливерпуль"га алоҳида раҳмат айтиш лозим, чунки жамоа аввалги мавсумга қараганда 22 очко кўп тўплади, 16та кам гол ўтказди ва 5та кўп гол киритди. Бошқа мавсумларда бу натижа чемпионлик учун етарли бўларди, аммо бунисида эмас.\nЧемпионлик учун кураш авжига чиққанида, икки жамоа қолганлардан фарқни йириклаштириб олишди. Мавсум бошида "Челси" улар билан тенг кураш олиб борди, бироқ кейин пастга тушиб кетишди. "Тоттенхэм" ҳам яқин эди, аммо бу пойгани тез тарк этди. Қолганлар икки етакчига етиб олиш учун ҳаракат ҳам қилишмади.\nБу билан яна бир АПЛ рекорди ўрнатилди. Премьер-лига тарихида биринчи марта иккинчи ва учинчи ўрин ўртасидаги фарқ 25 очкога етди. Аввалги рекорд 2011/12 мавсумда бўлган. Ўшанда фарқ 19 очко эди.\nБу рақиблар кучсизлигидан эмас, етакчиларнинг кучидан далолат беради. "Сити" ва "Ливерпуль" биргаликда 195 очко тўплаб, рекорд ўрнатишди.\nФарқ ҳақида гап очилган экан, демак 6 ва 7-ўрин ўртасидаги "жарлик" ҳақида ҳам эслаб ўтиш лозим. Агар авваллари АПЛда "катта тўртлик" мавжуд бўлса, ҳозир унинг ўрнини катта "олтилик" эгаллади: "Манчестер Сити", "Ливерпуль", "Челси", "Тоттенхэм", "Арсенал" ва МЮ.\nБу мавсум 7-ўрин бир йил олдин Чемпионшипда ўйнаб юрган "Вулверхэмптон"га насиб этди. Улар жорий мавсум "кучли олтилик" жамоаларининг деряли барчасидан очко тортиб олишга муваффақ бўлди. Бу жамоа МЮдан 9 очко ортда қолиб кетди.\nБир неча йил олдин 4-2-3-1 схемаси инглиз футболидаги асосий тактика эди, 2015/16 мавсумда инглиз жамоаларининг ярмидан кўпи ундан фойдаланган. Аста-секинлик билан бундай жамоалар камайиб борди ва энди бу схема чўққидагиларга керак бўлмай қолди.\nЖорий мавсум 4-3-3 катта фойда берди, аммо унинг мухлислари ҳозирча кўп эмас, аммо келаси мавсумда Клопп ва Гвардиоладек ўйнашни истаганлар кўпайиб қолиши мумкин. Тўғри, 4-3-3 4-2-3-1 давридаги каби машҳур эмас, чунки ҳозир жамоалар кўп тажриба схемаларини ишлатиб кўришмоқда ва янги схемалар сони кўпайган.\nҚанот ҳимоячиларининг жамоадаги роли йилдан-йилга муҳимлашиб бормоқда. Сўнгги беш мавсумда уларнинг голли узатмалари сезиларли даражада ошган. 2013/14 мавсумда уларнинг ассистлари 75тани ташкил қилган бўлса, бу мавсум 135та голли узатма бўлди.\nЮрген Клоппнинг "Ливерпульи" муваффақиятларига айнан фулбеклар катта ҳисса қўшишди (23та голли пас). Иккинчи ўриндаги "Арсенал"да эса бу натижа деярли икки баравар паст (13та).\nТрент Александр-Арнолд ва Эндрю Робертсонлар АПЛнинг энг яхши ассистентлари бешлигига киришди. Трент ҳамкасбини сўнгги турда қувиб ўтди, унда 12та узатма, шотландияликда 11та. Улардан кейинги ўринларни Хосе Холебас ва Рикарду Перейралар (6тадан ассист) эгаллаб туришибди.\n"Бёрнли" фулбеклари ҳаммани ачинарли натижа билан ҳайрон қолдиришди. Чақат Чарли Тейлор ягона голли паси билан ажралди. Ўтган мавсум Чемпионшипда 14та голга ассистентлик қилган "Вулверхэмптон" фулбеки Барри Дуглас, жорий мавсум чемпионатнинг кучини ҳис қилди. Бу сафар "бўрилар" фулбекларининг умумий узатмалари сони 6та бўлди, чунки Дуглас жамоада йўқ эдида.\nУзоқдан берилган зарбалар сони камайди\nЖорий мавсум узоқдан зарба бериш бўйича энг паст натижа қайд этилди. Бу кўрсаткич анчадан бери пасайиб бормоқда, аммо ҳозир у энг паст нуқтага етди. АПЛ футболчилари бу мавсум жарима майдончаси ташқарисидан 3644та зарба беришибди, 2003/04 мавсумда ушбу кўрсаткич 5038та зарбани ташкил қиларди.\nЭнди эса кутилмаган натижа: Бу 3644та зарбанинг 4,2% голга айланган ва бу тарихдаги энг катта натижа. Узоқдан берилган зарбалар сони камайди, аммо футболчиларнинг маҳорати ошди.\nМеҳмонлар муваффақияти ошиб, дуранг камайиб кетмоқда\nЖорий мавсум меҳмонда қозонилган ғалабалар фоизи тарихдаги энг яхшисига айланди. 380та учрашувнинг 128тасида меҳмонлар уйга уч очко билан қайтишди, бу 33,68% дегани. Мезбонларнинг муваффақияти меҳмонларникидан бироз фарқ қилмоқда.\nҲаммадан кўпроқ "Манчестер Сити" (14та) ва "Ливерпуль" (13та) меҳмонда зафар қучишди. Бу борада энг ёмон натижа "Хаддерсфилд" (1та) ва "Фулхэм"да (1та).\nЖорий мавсум Премьер-лига тарихида энг кам дуранг қайд этилди. 71та яъни барча учрашувларнинг 18,7%.\nБаҳорнинг март ва апрель ойларида кетма-кет 35та ўйинда дуранг қайд этилмади.\nЎтган мавсумнинг якуни билан қўшиб ҳисобласак, "Тоттенхэм" кетма-кет 32та баҳсда бирорта дурангга эришмади. Жорий мавсум энг кам дуранг "Сити" ва "шпорлар" ҳисобига ёзилди (2тадан). "Саутгемптон" муроса кўчасини танлаш бўйича етакчи бўлди.\nЖорий мавсум Премьер-лига клублари еврокубок баҳсларида ҳукмрон бўлишди. Европа лигаси ва Чемпионлар лигаси финалларида фақат инглиз клублари иштирок этишди. Авваллари бунақаси бўлмаган.\nАйтганча, иккита инглиз клуби иккинчи марта Европа лигаси/УЕФА Кубоги финалида тўқнаш келмоқда. Биринчи марта "Тоттенхэм" ва "Вулверхэмптон" ўзаро куч синашишган.\nБу мавсум инглиз футболи учун энг яхшиси бўлди. Улар еврокубокларда финалга чиқиш бўйича биринчи ўринни эгаллашди. Инглиз жамоалари жорий мавсум билан қўшиб ҳисоблаганда 37 марта финалда тўп тепишди, испанларда бу кўрсаткич 36тани ташкил қилади.\n"Тоттенхэм" ҳамда "Эвертон" ўртасидаги сўнгги тур учрашувининг 75-дақиқасида Кристиан Эриксен ўз жамоаси учун дуранг қайд этди ва мавсумдаги сўнгги (1072) голни уришга муваффақ бўлди. Бу 1995 йилдан сўнг ўрнатилган энг яхши натижа. Ўша йили АПЛ жамоалари сони 20тага камайтирилган эди. 20та жамоа билан қайд этилган аввалги рекорд 2011/12 мавсумда (1066та гол) бўлган.\nЭнг кўп гол "Манчестер Сити" ҳисобига тўғри келади (95та), рақиб дарвозасини жуда кам ишғол этган жамоа "Хаддерсфилд" бўлди. Мавсум тўпурари соврини бирданига уч футболчига топширилди. Муҳаммад Салоҳ, Пьер-Эмерик Обамейянг ва Садио Манелар 22тадан гол уришга муваффақ бўлишди. Сўнгги марта 2010/11 мавсумда Карлос Тевас ва Димитар Бербатовлар жорий мавсумдагидан камроқ гол уриб (20та), тўпурар совринини қўлга киритишган эди.\nЧет эллик - муваффақият калити\nИнглиз клублари айнан шу қоида бўйича мураббий танлашмоқда. Қачонлардир Англия мураббийлар мактаби ўз иқтидорлари билан ном таратган эди, аммо ҳозир кўпроқ чет эллик мутахассисларга ишонч билдирилмоқда. Иқтидорли мураббийлар Чемпионшипда етарлича, аммо АПЛда бундайлар кам. Агар Англия чемпионати клубида ёш инглиз мураббий бўлса, демак, тез орада у жамоани тарк этади.\nЖорий мавсум фақат тўрт англиялик мураббий мавсумни бошидан охиригача бир жамоада ишлади.\nЎтган мавсумда ўн беш нафар британиялик Премьер-клубларида ишлашга муваффақ бўлишди, уларнинг 7 нафари вақтинчалик мутахассис бўлиб, 10тадан ортиқ учрашув ўтказишмади. Уларнинг фақат учтаси чемпионатни бошидан охиригача бир жамоада ўтказишди.\nБу вазият ҳар йили такрорланмоқда ва инглиз мураббийлари цехидан чиқаётганлар юқори жойлар учун курашишмаяпти. Британиялик мураббий биринчи олтиликда камдан-кам пайдо бўлади. Сўнгги марта Брендан Рожерс 2013/14 мавсумда "Ливерпуль" билан совринга яқин келганди.\n"Гангвон" - "Бусан И'Парк". Асосий таркиблар маълум 1\nОмар Моманидан янги карикатура: Гвардиола ва унинг шогирдлари "Ливерпуль"ни чемпионлик йўлакчасидан кузатиб қўйишди 7\nКарикатура: "Ливерпуль" "Сити"га чемпионлик йўли ташкил қилиб берди 6\nМЮнинг икки муҳим футболчилари машғулотда тўқнашиб кетиб жароҳат олишди. Уларнинг бугунги ўйинда иштирок этишлари сўроқ остида 11\nМесси "Манчестер Сити"га ўтмоқчи 32\nКлопп: “Битта ўйин ўтказган футболчи ҳам медал олиши керак” 6


Шоҳимардонлик уч ёшли қизалоқнинг ноёб истеъдоди барчани лол қолдирмоқда\n11:08 / 20.07.2017\nМамлакатда амалга оширилаётган кенг кўламли ислоҳотлар самарасида шаҳару қишлоқлар замонавий қиёфа касб этиб, аҳоли турмуш фаровонлиги юксалмоқда, деб ёзади ЎзА.\nБуни Фарғона тумани Шоҳимардон қишлоғи мисолида ҳам яққол кўриш мумкин. Пурвиқор тоғлар бағридаги бу қишлоқ мустақиллик йилларида янада чирой очиб, аҳоли яшаш тарзида туб ўзгаришлар рўй берди.\nТоғ одамлари ҳам қишлоқнинг ўзидек бағрикенг, самимий, меҳнаткаш. Ёшлари истеъдодли. Афифа исмли уч ёшли қизалоқнинг ноёб истеъдоди ҳақидаги гаплар вилоят марказигача етиб борган.\n– Энди тили чиқа бошлагандаёқ қизимнинг хотираси кучли эканини пайқагандим, – дейди онаси Маҳлиё Қўшоқова. – Қандай эртак ўқиб бермайлик, бутун матнни болаларга хос тилда қайта ҳикоя қила оларди. Бир куни бувиси давлатлар номи, уларнинг пойтахтлари ҳақида гапириб берди. Қизим барчани лол қолдириб, худди ўша тартибда бирма-бир қайтарди. Кейин глобусдан мамлакатлар жойлашувини тушунтирди. Афифа ҳеч қийналмасдан ўша давлат ва унинг пойтахтини кўрсатар ва номини айтарди.\nЎзА мухбири ҳам қитъа ва давлатлар номини атайлаб чалкаштириб айтган. У ҳеч адашмай “ер шари”дан ўша қитъа ёки давлатни топди ва пойтахти фалон шаҳар деб, жажжи бармоқлари билан кўрсатган. Умуман, дунё харитасидан 183 давлатни ҳеч қандай хатосиз кўрсатиб берган.\n6 ёшли ўзбекистонлик қиз онасига қайтарилди\n00:33 / 28.12.2017\nСўх ва Шоҳимардонга ўтишда чегарадаги вазият қандай ечим топди?\n22:10 / 06.10.2017\nШоҳимардон манзаралари. Сафар таассуротлари\n21:00 / 17.07.2017


BMW 7-Series автомобили харидорига Montblanc олтин ручкасини ҳадя қилади\n10:53 / 21.04.2016\nBMW компанияси 7-Series седанининг юз йиллигига бағишланган The Next 100 Years («Келаси 100 йил») махсус русумини намойиш этди. Ушбу автомобилни сотиб олган харидорга эса, пероси 750 пробали оқ олтиндан ясалган Montblanc ручкаси ҳадя этилади.\nThe Next 100 Years модификацияси, интерьер ва экстерьерининг алоҳида услубда ишлов берилгани билан эътиборлидир. Махсус намуна атиги 100 дона ишлаб чиқилади. Ҳар бир машинанинг тартиб рақами марказий консолдаги идиш жойига ўйиб ёзилади.\n«Еттилик»нинг кузови тўқ-кўк рангга бўялган ва кўплаб хромли қисмларга эга. Ўриндиқлар оқ рангли тери билан қопланган, шифти оқ тусли алькантара билан тўсилган. Эшик остонасига BMW Individual ёзуви қайд этилган. Бундан ташқари, автомобилга 20 дюймли дисклар ўрнатилади.\nҲозирча, The Next 100 Years "еттилиги"нинг 450 от кучига эга, 4,4-литрли V8 моторли 750Li русуми ёки 600 от кучига эга 6,6-литрлик V12 двигатели билан жиҳозланган M760Li модификацияларига буюртма бериш мумкин. Йил давомида 740Le гидрид версияси ҳам сотувга чиқарилади. У 326 от кучига эга бўлади.\nАйни дамда, юбилей серияси автомобили қанча туриши маълум эмас. The Next 100 Years BMW 7-Series учун буюртмалар қабул қилиниши муддати ҳам номаълум.


Қашқадарёда тарвуз экспорти бошланди - zarnews.uz\nБугун мамлакатимиз бўйлаб қишлоқ хўжалигида эртачи маҳсулот етиштириш кенг оммалашиб бормоқда, деб ёзмоқда Давлат божхона қўмитаси.\nМеҳнатсевар деҳқонларимиз далага уруғ қадаш фурсатини кутиб ўтирмасдан, иссиқхоналарда уруғни муддатидан аввалроқ экиб, ҳар галгидан барвақт ҳосил йиғиштириб олишга эришмоқдалар. Асосийси, ушбу маҳсулотлар ички бозордан орттирилиб, четга экспортга чиқарилмоқда.\nЧироқчи туманидаги "Gissar Effect" МЧЖда ҳам бу йил деҳқончилик юмушларига эрта киришилган эди. Жорий йил декабрь ойида бир гектар ер майдонига махсус тайёрланган иссиқхонада уруғлар қадалиб, май ойида биринчи ҳосилда 4 тоннадан зиёд тарвуз йиғиштириб олинди. Қувонарлиси, тарвузлар машиналарга юкланиб, Қозоғистон мамлакатига экспорт қилинди. Келгусида эса, 20 тоннагача ҳосил олиш мўлжалланмоқда.\nВилоятимиз экспорт салоҳиятини ошириш мақсадида божхона постимиз томонидан ҳар куни 24 соат давомида божхона расмийлаштирувини амалга ошириб келмоқдамиз, – дейди “Китоб” ташқи иқтисодий фаолият божхона пости бошлиғи Ботир Жавлиев. – Бу эса, тадбиркорларга янада қулайлик яратиш билан бирга, вилоят экспорт ҳажмини оширишга хизмат қилади.\nАйтиш жоизки, мамлакатимиз бўйлаб етиштирилаётган барча турдаги қишлоқ хўжалиги маҳсулотлари мазаси билан хориж мамлакатлари орасида машҳур. Вилоятимиз бўйлаб экспорт фаолияти билан шуғулланаётган корхоналар сонининг ортиб бораётганлиги ҳамда аҳолини иш билан бандлиги таъминланаётганлиги эса ҳар жиҳатдан аҳамиятга моликдир


Кегейли районыда 1-июнь Халықаралық балаларды қорғаў куни мунәсибети менен өткерилген «Ҳәр бир балаға мехир итбар» атамасындағы байрам кешеси. »\nКегейли районыда 1-июнь Халықаралық балаларды қорғаў куни мунәсибети менен өткерилген «Ҳәр бир балаға мехир итбар» атамасындағы байрам кешеси.\n01 июнь, 2018 414 qqr Qoraqalpog'iston yangiliklari\nБайрамды 17-санлы Мектепке шекемги билимлендириў мекемеси меӊгериушиси ашып берди ҳәм жыйналғанларды қутлықлап өтти. Сондай-ақ Қарақалпақстан Республикасы Әдиллик Министирлиги бас маслақатшыси II-дәрежели юристи Т.Қойлыбаев, ҳәм УзЛИДЕП Кегейли районлық кенеси баслығы Б.Искендеров, Өзбекстан жаслар ауқамы Кегейли районлық кенеси қанийгеси А.Төремуратовлар шығып сөйлеп жыйналғанларды байрам менен қутлықлап өтти. Байрам даўамында районлық Мектепке шекемги билимлендириў мекемеси, Мәҳәлле қайырқомлық жәмийети Кегейли районлық кеӊеси, ҳәм Өзбекстан жаслар ауқамы Кегейли районлық кеӊеси тәрепинен байрам саўғалары тапсырылды.\nБайрам даўамында спорттың шахмат-шашка тури бойынша, суўретлеў өнери ҳәм тағы басқа да таңлаўлар өткерилип таңлаў жеңимпазларына баҳалы саўғалар тапсырылды.\nКонцерт дәстуринде район аймағындағы мектепке шекемги билимлендириў мекемеси, тәрбияланыўшылары ҳәм Мәденият бөлимине қараслы Маденият ҳәм халықтыӊ дем алыў орайы аяқ ойын дөгерек қатнасыўшылары тәрепинен қосықлар ҳәм аяқ-ойынлар атқарылды.\nМәденият ҳәм дем алыў бағындағы аттракционлар балалар ушын бийпул хызмет көрсетти.\n1-июнь Халык аралык балаларды коргау кунине арнап «Балаларга берин дуньяны» атамасында байрам тамашасы И.Юсупов атындагы Маденият хам дем алыу багында болып отти.\nКегейли районлық Маденият бөлимине қараслы Маденият ҳәм халықтың дем алыў орайында Елимизге белгили бақсы «Есжан бақсы урпақлары» көрик таңлаўы өткериледи.\n«Биз жаслар нәшебентликке қарсымыз» сурени астында өткерилген концерт бағдарламасы шөлкемлестирилди.\nБердақ атындағы Қарақалпақ мәмлекетлик академиялық музыкалы театрында Өзбекистан Жаслар аўқамы Қарақалпақстан Республикалық Кеңеси тәрепинен шөлкемлестирилген «Хошамет-2018» сыйлықлаў мәресими болып өтти.\nАўыл хожалығы хызметкерлери күнине бағышланып «Зүрәәт байрамы» болып өтти.


Ўзбекистон: Муҳаммад Солиҳ зарғалдоқ инқилоб тайёрламоқда - Фарғона.Ру ахборот агентлиги\n23:51 msk, 13 Июль 2020\nЎзбекистон: Муҳаммад Солиҳ зарғалдоқ инқилоб тайёрламоқда\n20.12.2008 19:21 msk\nМуҳожирликда кун кечираётган “Эрк” партиясининг етакчиси Муҳаммад Солиҳ декабрь ойининг бошида ўзбек мухолифатчиларининг бирлашув жараёни бошлангани ҳақида билдирганди. Аввал бу каби уринишларнинг бари муваффақиятсизликка учрагани маълум. “Фарғона.Ру” илтимосига кўра Марказий Осиё бўйича эксперт Санобар Шерматова телефон орқали Муҳаммад Солиҳ билан боғланиб, мухолифат истиқболлари қай даражада эканлигини аниқлашга уринди.\nСанобар Шерматова: - Сўнгги бор сиз 2005 йилда барча сафдошларингизни бирлашишга чақиргандингиз. Ўшанда, Андижон воқеаларидан сўнг АҚШ ва Европада Ўзбекистон мухолифатига қизиқиш кўтарилганди. Ҳозир бирор нарса ўзгардими?\n- Фарқ шундаки, бирлашув илгаригидек қайсидир ташкилот негизида эмас, балки Ўзбекистондаги шахслар ва гуруҳлар даражасида содир бўлмоқда. Одамлар мақсадларимизни яхшироқ тушуна бошладилар. Улар “сиз ўйлагандек ўйлаяпмиз” дейишмоқда. Сабаби – Ислом Каримов кетиши борасидаги умидлар сароб бўлиб чиқди. Кўпчилик у лавозимини тарк этади деб ўйлаган экан. Улар ҳокимият унинг қизига ўтишига ҳам рози бўлгандилар. Андижон фожеасидан кейин режим ўзининг таъқибларини енгиллатади дея умид қилгандилар. Мен Каримов атрофидаги одамларнинг умидлари ҳақида сўзлаяпман.\nАммо буларнинг бирортаси ҳам амалга ошмади. Ташқаридан қараганда, у Хитой ва Россия билан яқинлашиб ўз позицияларини мустаҳклаб олганга ҳам ўхшаб кўринади. Эндиликда Европа иттифоқи ҳам санкцияларини деярли бекор қилди. Аммо аслида у ерда бошқача жараён кечаяпти. Бу режимнинг заиф томони бўлиб, бундан фойдаланиб қолиш керак. “Бирлашув” ибораси бошланган жараённи аниқ акс этмаса керак деб ўйлайман. Мен буни аксилкаримовчи кучларнинг консолидацияси деб атаган бўлардим.\n- Қандай кучлар? Ўзбекистон ташқарисидагими ёки мамлакат ичидагими?\n- Чет элда яшаётган мухолифатчилар ва мамлакат ичкарисидаги гуруҳлар ва жамоалари.\n- Диний жамоаларми?\n- Ҳа, мусулмон жамоалари. Улар ўзларини мухолифат деб атамайдилар ва ҳумумат билан алоқа қилмайдилар. Уларнинг халқ орасида маълум даражада обрўси бор. Жамоат дейилганда негадир ҳамма “Ҳизбут-таҳрир” ҳақида ўйлайди. Йўқ, улар радикал эмас. Бизнинг бу ташкилот билан ҳеч қандай алоқамиз йўқ, негаки мақсадларимиз бутунлай бошқа.\n- Сиз Ғарбдасиз, улар Ўзбекистонда. Улар билан машруъ ҳолатда мулоқот қилишингизни тасаввур қилиш қийин\n- Шунга қарамай, биз бу одамлар билан доим мулоқотдамиз. Улар ҳеч қачон партиямизга (“Эрк” партияси назарда тутилмоқда) аъзо бўлмаганига қарамай, бизнинг ташвиқот акцияларимизни амалга оширишмизга ёрдам беришмоқда. Бизнинг олиб бораётган курашимизга улар ҳамдард деса бўлади. Бундай одамлар ҳукумат орасида ҳам, диндорлар орасида ҳам ва ҳатто армия сафида ҳам бор.\n- Президент Каримовни қандай йўл билан кетказмоқчисиз?\n- Бу икинчи масала. Ҳозирча биз фаол равишда мулоқот олиб бормоқдамиз, бир биримизга кўмаклашияпмиз. Маълум бир платформа тайёрлаганимизда, тарафдорларимизни кўчага олиб чиққанимизда, ўшанда маълум бўлади. Каримов демократик йўл била ҳокимиятни тарк этмаслиги аён. У фақат Кучма ва Акаев каби лавозимидан четлатилиши мумкин (Украина ва Қирғизистон президентлари халқ қўзғолонлари натижасида президентликдан четлатилган – таҳр.). Қон тўкмай инқилобни амалга ошириши омма учун кўчага чиқиши лозим.\n- Сиз Ўзбекистонда қон тўкмай инқилобни амалга ошириш мумкинлигига ишонасизми?\n- Мен ишонаман. Кўпчилик бу ғоя борасида баҳс юритиб, Қирғизистонга ўхшаш ҳодисалар содир бўладиган бўлса қон тўкилиши мумкин дейишмоқда. Аммо биз қайта қуриш даврида оммавий акциялар ўтказиш тажрибасига эга бўлганмиз. Чинакамига виждонли одамлар бизнинг митингларимиз интизомли ва тартибли ўтганини сўзлаб беришлари мумкин.\n- У даврлар бошқа эди...\n- Ўшанда ҳам Давлат хавфсизлиги қўмитаси (ДХҚ) томонидан кўплаб иғвгарликлар уюштирилган.\n- Сиз нима деб ўйлайсиз, бугунги Ўзбекистон Миллий хавфсизлик хизмати ДХҚдан заифроқми?\n- Албатта йўқ. Баъзи ҳолатларда эса уюшганроқ ҳам деб ўйлайман. Аммо президентни лавозимидан четлатишга бизда бошқача услуб йўқ. Айни пайтда биз МХХ ва бошқа кучишлатар тузилмалар бизнинг тарафимизга ўтиши устида ишлаяпмиз. Мен армия ва махсус хизматлари тўлиқ ҳолда бизнинг тарафга ўтишини назарда тутганим йўқ. Лекин борди-ю, бу тузилмаларнинг бир қисми ҳам биз тарафга ўтиб қолса, муҳталам иғвогарликларнинг олдини олиш мумкин бўлади. Бу ҳолда аксилкаримовчи кучлар катта кўмакка эга бўладилар.\n- Сиз Ўзбекистонда МХХ таркибидаги кучишлатар тузилмалар мухолифат тарафига ўтишига чиндан ҳам ишонасизми?\n- Ҳа, ишонаман. Республикадаги аҳволнинг ташқи кўринишига қараманг. Ишонаверинг, ҳаракатни бошлашга тайёр бўлган одамлар бор. Уларга яхши ташкилот керак, холос.\n- Бу ташкилотнинг номи борми?\n-Йўқ, аммо ҳаракатимизни парчалашни истаётган кучлар унинг номига қарабмҳам ўзларига керакли бўлган маълумотни аниқлашлари ва ҳаракатимизга футур етказишлари мумкин.\n- Аммо сиз бу ташкилотнинг номидан сўзлаяпсизку?\n- Ҳа, унинг ташкилотчиларидан бири сифатида.\n- Таниқли шахслардан кимлар бу ташкилотга кирган? Уларнинг номини снаб бера оласизми?\n- Афсуски, ҳатто хорижда яшаётганларнинг номини ҳам айта олмайман. Бу ҳозирча сир.\n- Демак, ташкилотингиз номашруъ ҳолатда эканда?\n- Ҳа, ҳозирча номашруъ. Европада ҳам каримовниг қулоқлари етарли даражада кўп.\n- Сиз ҳокимият алмашувига олиб келган Қирғизистон воқеаларини эслатдингиз. Инқилобни ташкил этиш учун у ерда катта маблағ сарфланган. Сизнинг молиявий аҳволингиз қандай?\n- Пулимиз бор, аммо кўп эмас. Бошлаб олишга етади. Умуман олганда қандайдир сармоялардан фойдаланмоқчи эмасмиз. Ҳал қиладиган нуқтага етиб борганимизда, одамлар кучимиз борлигини тушунадилар ва ўшанда ёрдамчилар ҳам кўпайиб қолади. Украина ва Қирғизистонда ёшлар ташкилотлари фаол ишлаган. Бизда ҳам ушбу мамлакатлардаги инқилобий ҳаракатларда иштирок этган ёшларимиз бор.\n- Сиз зарғалдоқ инқилоби тайёрланаётгани ҳақида гапирдингиз. Ўз вақтида экспертлар, шу жумладан, ғарбликлар ҳам мухолифат кучлари йўқ ва оммавий ахборот воситалари расмийлар томонидан тўлиқ назорат остига олинган Ўзбекистон каби давлатда инқилоб қилиб бўлмайди деган фикрга келган эдилар.\n- Кўрамиз буни. Мен ғарб экспертларига кўпам ишонмай қўйдим. Бунга ҳақим бор, Ғарб мухолифатни қўллармикан деб йигирма йил умримни сарф қилдим,. Энди бу борада ҳеч қандай хомҳаёл қолгани йўқ. Умид қиладиган ягона нарса – халқимизнинг қўллаб қувватлаши. Олдинги хатолармизни тўғриламоқчимиз, оддий одамларнинг ишончига сазавор бўладиган даражада ишлашни истаймиз. Ҳамма ишни ўз кучимиз билан қилмоқчимиз.\n- Одатда, ҳозирги замон инқилобларини оммавий ахборот воситаларининг иштирокисиз амалга ошириб бўлмайди, технологиялар шундай бўлиб қолган. Бошқа шароитларнинг зарурлиги ҳам рост. Ахборот вакууми шароитида мақсадларингизни қандай қилиб халққа етказасиз?\n- Бу ҳақда ўйлаяпмиз, мана студиямизни ҳам яратишга улгирдик. Одамларга ахборотни варақа ва CD дисклари орқали етказамиз. Иккинчи босқичда кўчма радиостациялар ташкил этиш масаласи турибди. Шундан бошлаймиз, кейин нима қилишимиз кераклиги маълум бўлади.\n- Сиз бирор марта ҳам “сарой тўнтариши” иборасини қўлламадингиз. Шунга қарамай, сизнинг унчалик равшан бўлмаган жавобларингиздан Ислом Каримов атрофидаги аёнларнинг бош кўтаришига умид қилаётганингиз кўриниб турибди.\n- Бундай вариантнинг амалга ошиши бизга боғлиқ эмас. Каримов атрофидаги одамларнинг етакчиси, сиёсий дастури йўқ. Бир гап билан айтганда, улар тарқоқ. Аммо бизнинг кучайганимизни кўриб улар ҳам ҳаракатимизга қўшилишига ишончим комил.\n- Яъни, кимдир асосий ишни қилиб бўлганидан кейин эканда? Пролетариат доҳийси айтганидек, учқундан олов чиқадими?\n- Йўқ, бу бир оз соддалашган бўларди...Мен ярим йилдан кейинми ёки бир ярим йилдан кейинми Каримовни тахтдан ағдаришимизга ишончим комил эмас. Аммо биз ишлаяпмиз ва бу қуруқ гап эмас. Ҳаммага бир нарсани айтмоқчиман: “йигитлар, қўрқманглар, ҳали ҳамма нарса тамом бўлгани йўқ, каримов ташвиқотларига ишонманглар!”\n- Санжар Умаров ҳам Ўзбекистон президентини истеъфога чиқаришни режалаганди. Қирғизистондаги 2005 йил воқеаларидан кейин у “Серқуёш Ўзбекистон” коалициясини тузганди. Умаров ҳеч қачон мухолифатда бўлмаган. У бадавлат одам эди, бизнес билан шуғулланарди. У ҳокимиятни ислоҳ қила оламан дея ўйлаганди. Энди бўлса қамоқда ўтирибди.\n- Мен унинг тарихини биламан. Умаров қопқонга тушиб қолди. Унга нисбатан аблаҳларча муносабатда бўлдилар ва уни ўз ҳолига ташлаб қўйдилар. У фақат Каримовнинг атрофидагиларга ва Ғарбга ишониб адашди. Ғарб унга ёрдам бериш учун ҳеч нарса қилмади.\n- Ўзбекистонга қайтмоқчимисиз?\n- Бундай қилиш мумкин эмас. Агар борсам мени дарҳол ҳибсга оладилар. Ўз вақтида мен беш йил қамоқда ўтиришга ҳам тайёр бўлиб муҳожирликка чиқиб кетишдан бош тортгандим. Аммо ҳозир бошқа давр келди. Кураш ҳаётва мамот учун кетмоқда.\nСанобар Шерматова суҳбатлашди


Мен Сизни севаман, ё Расулуллоҳ (с.а.в.)\nҲазрати Ойиша онамиз розияллоҳу анҳонинг ҳузурига бир аёл келди ва Расулуллоҳ соллаллоҳу алайҳи васалламнинг қабрини зиёрат эттиришини илтимос қилди. Ойиша онамиз қабр турган муборак ҳужрани очди ва аёл зиёрат этди ва йиғламоқни бошлади, йиғлаб-йиғлаб жон таслим қилди.\nҲазрати Али каррамаллоҳу важҳаҳудан: “Сиз Расулуллоҳни қанчалик севасиз?” деб сўрашди. Ҳазрати Али: “Қасам ичиб айтаманки, Расулуллоҳ соллаллоҳу алайҳи васаллам бизнинг молимиздан, фарзандимиздан, ота-онамиздан ва жазирама иссиқда қўлимизга етган совуқ сувдан-да севимлидир”, деди.\nМен ҳам Сизни севаман, ё Расулуллоҳ. Ишқини айта олмаган Увайс каби, ул Ҳабаши Билол каби, ошиқман Сизга, ошиқман, девонаи Мажнун каби мен ҳам Сизни севаман ё Расулуллоҳ, Мен Сизни севаман ё Ҳабибуллоҳ.\nСиз жонимсиз, сиз гулимсиз, томиримдаги қонимсиз,\nОта-онам фидо бўлсин, севаман, ё Расулуллоҳ.\nШул яманлик Увайс каби, ул ҳабашлик Билол каби,\nОшиқдурман Мажнун каби севаман, ё Расулуллоҳ.\nРаббим Ҳабибимсан демиш, тоғу тошлар тилга кирмиш,\nУмматингиз кўнгил бермиш, севаман ё Расулуллоҳ.\nКим жонини бермас сизга, оқар кўнглим сизга яна,\nРечели қурбон бўлсин изингизга, ё Расулуллоҳ.\nШул яманлик Увайс каби, ул ҳабашлик Билол каби\nИсмоил Байхон Абдураҳмон ва Речели Булбул дуэти\nТаржимон: Робия ЖЎРАҚУЛОВА\n2437 марта ўқилди\nДругие материалы в этой категории: « “Расулуллоҳ бизга ўрнак”\tНабий алайҳиссаломнинг гўзал фазилатлари »\nНишонга урилган гаплар: “Ўзларини доим «Биз тўғри иш қиляпмиз» деб ўйлайверадиган кишилар билан яшаш қийин”


Мазкур мактабда ёшлар таълим-тарбияси учун қўшимча шарт-шароитлар яратиш, маънавий юксак ва интеллектуал салоҳиятли авлодни тарбиялаш бўйича Президентимиз ташаббусини амалга ошириш юзасидан кенг кўламли ишлар олиб борилмоқда.\nЁшларнинг бўш вақтларини мазмунли ўтказиш, улар учун маданий тадбирлар, компьютер саводхонлиги ва интернет марказлари, спорт тўгараклари ташкил этиш, шунингдек, китобхонликни оммалаштириш мактаб маъмуриятининг доимий эътиборида. Бу даргоҳда турли фан тўгараклари билан бирга спортнинг 6 тури бўйича тўгараклар фаолияти йўлга қўйилган. Уларга мактаб ўқувчилари тўлиқ равишда қамраб олинган. Бундан ташқари, мактаб кутубхонаси фондини бойитиш, маънавий-маърифий тадбирлар самарадорлигини янада ошириш, ўқувчи қизларга турли касб ва ҳунар сирларини ўргатишга ҳам устувор вазифалар сифатида қаралмоқда.\nХалқ таълими вазири мактабда ўқувчиларнинг дарсдан бўш вақтларини мазмунли ташкиллаш, уларни турли хил салбий иллатлардан сақлаб, ҳар томонлама соғлом ва баркамол авлодни шакллантириш ўқитувчиларнинг энг биринчи галдаги вазифаси экани, бу борада давлатимиз раҳбари томонидан илгари сурилган 5 та муҳим ташаббус ҳар биримиз учун дастуриламал бўлиши кераклигини таъкидлади.\nШерзод Шерматов шундан сўнг туман халқ таълими бўлимида ҳам бўлиб, ундаги жараёнларни кўздан кечирди. Ахборот ресурс маркази фаолиятини янада юксалтириш юзасидан тавсиялар берди.


Коронавирусни икки сонияда йўқ қилиш усули топилди\nОлимлар коронавирусни икки сонияда йўқ қилиш усулини топишди\nОлимлар радиотўлқинларнинг 1 – 10 мм диапазонда COVID-19га таъсирини ўрганишган. Улар тажриба йўли билан радиация вирусни икки сония ичида йўқ қилишини аниқлашган.\nТОШКЕНТ, 28 ноя — Sputnik. Миллиметрли тўлқинлар коронавирусни икки сонияда йўқ қилиши мумкин. Исроиллик олимлар тадқиқотлари натижалари “Environmental Chemistry Letters” журналида чоп қилинган, дея ёзади “Jerusalem Post”.Олимлар радиотўлқинларнинг 1 – 10 мм диапазонда COVID-19га таъсирини ўрганишган. Улар тажриба йўли билан радиация вирусни икки сония ичида йўқ қилишини аниқлашган.Бундай усул тиббиётда, жумладан, онкологик касалликларни даволаш учун кенг қўлланилади.Тадқиқотчиларнинг сўзларига кўра, миллиметрли тўлқинлар вирусни ҳарорат кўтарилганда ўлдиради. Уларни асбоб-ускуналарда ва бошқа техникада қўллаш мумкин.Аммо мутахассислар бу усулдан инсон организмидаги коронавирусга қарши фойдаланиш мумкинлигига шубҳа билан қарашмоқда.\nисроил, covid-19 умумжаҳон пандемияси, олимлар\nИсроиллик мутахассислар радиотўлқинларнинг 1 – 10 мм диапазонда ковидга таъсирини ўрганишган.\nТОШКЕНТ, 28 ноя — Sputnik. Миллиметрли тўлқинлар коронавирусни икки сонияда йўқ қилиши мумкин. Исроиллик олимлар тадқиқотлари натижалари “Environmental Chemistry Letters” журналида чоп қилинган, дея ёзади “Jerusalem Post”.\nБундай усул тиббиётда, жумладан, онкологик касалликларни даволаш учун кенг қўлланилади.\nТадқиқотчиларнинг сўзларига кўра, миллиметрли тўлқинлар вирусни ҳарорат кўтарилганда ўлдиради. Уларни асбоб-ускуналарда ва бошқа техникада қўллаш мумкин.\nАммо мутахассислар бу усулдан инсон организмидаги коронавирусга қарши фойдаланиш мумкинлигига шубҳа билан қарашмоқда.


Коронавируснинг учта янги аломати аниқланди\nБританиялик олимлар томонидан коронавируснинг учта янги аломати аниқланди. Янги аломатлар қаторида олимлар касалланганларнинг оёқларида пуфакчалар пайдо бўлиши, шунингдек чарчоқнинг кучайиши, ҳолсизлик, кўкрак қафасидаги оғриқларнинг пайдо бўлишини таъкидлаган.\nҚайд этилишича, кўп учрайдиган аломатларга эса иситма ва мушак оғриғи, кўнгил айниши ва қайт қилиш, бош оғриғи, нафас олиш муаммолари, бурун тиқилиши ва йўтални мисол келтириш мумкин. Ушбу аломатлар грипп вируси билан жуда ўхшаш, шунинг учун одамлар кўпинча COVID-19 билан касалланганлигини билмайди.\nУшбу мамлакатда тиббиёт ходимлари коронавирусни текширишга талаб ошганлиги ҳақида хабар беришмоқда ва баъзи шифохоналар янги ҳолатлар оқимига дош беролмаяпти. Шу сабабли коронавирус инфекциясига чалинган беморлар учун янги шифохоналар қуриш учун шошилинч чоралар кўриш зарур.\nКиритилди: 17:41 17.10.2020. Ўқилди: 2989 марта. Фикрлар сони: 0 та.


Ватанпарварлик ва жасорат тимсоллари\nМустақиллик йилларида миллий ўзлигимиз, тарихий анъаналаримиз, қадриятларимизни мужассам этган қатор давлат мукофотлари — орден ва медаллар, фахрий унвонлар таъсис қилиниши эзгу мақсадларимиз рўёбига кенг йўл очди.\nШаҳар марказида яна бир обод кўча\nМустақиллик байрамини халқимиз янги марралар ва муваффақиятлар билан кутиб олиши яхши анъанага айланган. Андижон вилоятида ҳам 126 та иншоотнинг бирин-кетин фойдаланишга топширилиши энг улуғ, энг азиз байрамимиз арафасида ҳудуд аҳлига муносиб туҳфа бўлди.\nПрезидентимиз Шавкат Мирзиёевнинг 2017 йил 27 мартдаги “Атоқли давлат арбоби ва ёзувчи Шароф Рашидов таваллудининг 100 йиллигини нишонлаш тўғрисида”ги қарори ижроси доирасида Ички ишлар вазирлиги Академиясида илмий-маърифий анжуман ташкил этилди. Унда Шароф Рашидовнинг сафдошлари, адабиётшунос олимлар, давлат ҳамда нодавлат ташкилотлари вакиллари, шоир-ёзувчилар, Академия профессор-ўқитувчилари, тингловчилар қатнашди.\nМамлакатимизда Қишлоқ хўжалиги ходимлари куни нишонланади\nБугун дастурхонимиздаги, бозорларимиздаги файзу баракада ерга меҳр бериб, заҳматли меҳнат эвазига ризқ ундираётган деҳқон-фермерларимизнинг ҳиссаси нечоғли салмоқли экани барчамизга яхши маълум.\nПрезидентимиз Шавкат Мирзиёевнинг “Шарқ тароналари” ўн биринчи халқаро мусиқа фестивалининг очилишига бағишланган тантанали маросимдаги табрик сўзи хорижлик меҳмонларда катта таассурот қолдирди.


“Салаф солиҳ” – “Аҳлуссунна вал-жамоа” эътиқоди – Islom Nuri\n“Салаф солиҳ” – “Аҳлуссунна вал-жамоа” эътиқоди\nШайх Абдуллох ибн Абдулхамид Асарий\nМакка шахридаги Олий Махкама козиси хамда\n“Масжидул-Харом” имом хатиби,\nшайх: Сауд Ибн Иброхим Шурайм ва\nшайх: Мухаммад Ибн Жамил Зайну мукаддималари\n“Эй халкимиз, Аллохнинг даъватчисига ижобат килинглар!” (Ахкоф: 31)\n“Роббимиз, бизлардан бу амалимизни кабул эт! Дархакикат, сен эшитувчи ва билувчи зотсан”.\n“Илохим, бу амалимнинг барчасини солих ва ўз юзинг учун холис кил хамда унда ўзингдан бошка бирор кимса учун насиба кўйма!”.\nШайх Сауд ибн Иброхим Шураймнинг мукаддимаси\nАллох таъолога хамдлар ва пайгамбарларнинг сўнггисига салавот ва саломлар бўлсин.\nМен Аллох йўлидаги дўстим шайх Абдуллох ибн Абдулхамид Оли Исмоилнинг нажот топувчи фирка, мададланган тоифа _ “Ахлуссунна вал-жамоа” эътикоди хакида ёзган “ал-Важиз фий акидатис-салафис-солих” (Салаф солих эътикоди хакида мухтасар сайланма) номли китобини ўкиб чикдим.\nБу бебахо ва фойдали китобдир. Муаллиф унда “ахлуссунна вал-жамоа” эътикодининг, ушлаган кимса нажот топадиган, юз ўгирган кимса халок бўладиган асослари хакида мухтасар хабарларни баён килган. Бу асослардан юз ўгиришдан Аллох сакласин!\nМуаллиф тахсинга лойик хизматлар килган. Чунки, у жумлаларни ўкувчи хамда тингловчи англаб олиши кулай бўлган енгил сўз ва маънолар билан тузган.\nАллох таъоло унга яхшиликларни мукофот килиб, бу китоби билан мусулмонларни фойдалантирсин. Аллох таъоло бизга ва унга фойдали илм ва солих амалларни насиб этсин хамда барча мусулмонларни расулуллох соллаллоху алайхи ва саллам, унинг сахобалари ва энг афзал асрларда яшаган (мусулмон) аждодлар йўлида юришга муваффак килсин! Аллох дуоларни эшитувчи ва ижобат килувчи зотдир.\nШайх Сауд ибн Иброхим Шурайм\n“Масжидул-Харом” имом хатиби\n14 / 5 /1416 х.\nШайх Мухаммад ибн Жамил Зайну мукаддимаси\nАллох таъолога хамдлар бўлсин. Биз унга хамду санолар ва истигфорлар айтиб, ундан ёрдам ва нафсимизнинг ёмонликлари хамда ёмон амалларимиздан панох сўраймиз.\nАллох хидоят килган кимсани адаштирувчи, адаштирган кимсани хидоят килувчи зот йўкдир. Мен шериксиз, ягона Аллохдан ўзга илох йўк ва Мухаммад унинг бандаси ва элчисидир деб гувохлик бераман.\nМен “ал-Важиз фий акидатис-салафис-солих” (Салаф солих эътикоди хакида сайланма) китобини ўкиб чикдим ва унинг самарали китоб эканини кўрдим. Муаллиф бу китобда мактовга сазовор бўлган бебахо маълумотларни тўплаган. У салаф солих эътикодини мусулмон осонлик билан ўкиб, кўплаб маълумотларга эга бўладиган даражада муфассал баён килган.\nМен хар бир мусулмон, хусусан, илм толиблари бу китобни ўкисин ва ундан истифода килсин деб васият киламан.\nМен Аллох таъолодан бу китоб билан мусулмонларга фойда беришини ва ёзишдаги мехнатларни ўзи учун холис кабул килишини сўраб коламан.\nШайх Мухаммад ибн жамил Зайну\nМакка шахрдаги “Дорул-Хадис ал-Хайрийя”\n2 шаввол, 1415 х.\nБарча мактовлар Аллохга хосдир. Биз унга хамдлар ва истигфорлар айтамиз хамда ундан ёрдам ва нафсимиз хамда ёмон амалларимиздан панох сўраймиз. Аллох хидоят килган кимсани адаштирувчи, адаштирган кимсани хидоят килувчи зот йўкдир. Мен шериксиз, ягона Аллохдан ўзга илох йўк ва Мухаммад унинг бандаси ва элчисидир деб гувохлик бераман.\n“Эй мўъминлар, Аллох таъолодан лойик бўлганидек кўркинглар ва мусулмон бўлиб\nвафот этинглар!” (Оли Имрон: 102).\n“Эй одамлар, сизларни бир жондан яратган, у жондан эса жуфтини яратган ва у иккисидан кўплаб эр ва аёлни яратган Аллох таъолодан кўркинглар! Яна ораларингиздаги савол-жавобларда ўртага номи солинадиган Аллохдан кўркингиз ва кариндошлик алокаларини узишдан кўркинглар! Аллох сизларнинг устингизда кузатувчи бўлган Зотдир (Нисо: 1)*\n“Эй мўъминлар, Аллох таъолодан кўркинглар ва рост сўзланглар, Аллох сизларнинг ишларингизни ислох килади ва гунохларингизни кечиради. Аллох ва унинг расулига итоат килган кимса улкан зафарларга эришибди” (Ахзоб: 71).\nСўзларнинг энг рости Аллохнинг каломидир. Йўлларнинг энг яхшиси Мухаммад соллаллоху алайхи ва салламнинг йўлидир. Ишларнинг ёмони _ бидъатлардир. Хар бир бидъат залолатдир ва хар-бир залолат жаханнамдадир. (Бу хутбани “Хожат хутбаси” деб аталади. Бу хутбани хар бир ишни бошлашда ўкиш мумкин. Расулуллох соллаллоху алайхи ва саллам сахобаларга бу хутбани диний ишларида, у ишлар никох, жума, маъруза ва бошка бўлсин, сўзбоши килиб ўкишлари мумкин эканини ўргатар эдилар. Бунинг аслини кўриш учун куйидагиларга каранг: “Сунан ибн Можжа”: “Китабун-никах: Бабу хутбатин-никах”* “Сунан ат-Термизий”, “Сунан Аби Давуд”, “Сунан ан-Нисаий”, Абу Яълонинг “Сунан” и, Байхакийнинг “Сунан” и, Табаронийнинг “ал-Муъжам ал-Кабир” ва Имом Ахмаднинг “ал-Муснад” китоблари. Бу хутбанинг бир кисми Имом Муслимнинг “Сахих” ида “Китабул-жумъа: бабу хутбатихи соллаллоху алайхи ва саллам” да ривоят килинди. Муфассал ўрганиш учун шайх, аллома Мухаммад Носируддин Албонийнинг “Хутбатул-хожа” китобига мурожаат килинсин).\nМусулмон дўстим, бу мухтасар китобча “Салаф солих _ суннат ва жамоат сохибларининг эътикоди” хакидадир.\nБугунги кунда Ислом умматининг турли гурух ва жамоатларга бўлиниб, таркок холатда колиши хамда хар бир жамоа ўз акидисига даъват этиб, ўзини оклаши окибатида кўплаб одамларга ишнинг чигаллашиб колиши натижада эса кимга эргашишларини билмай колишлари, мени ушбу китобни ёзишга ундади. Аллохга хамдлар бўлсинки, расулуллох соллаллоху алайхи ва саллам куйидаги хадисларида хабар берганларидек, бу уммат ичидан эзгулик йўколмайди ва бир гурух кишилар киёмат кунига кадар хидоят ва хакикатни махкам ушлаб колади. Расулуллох соллаллоху алайхи ва саллам дедилар: “умматим ичидан бир тоифа хакикат узра колади. Ёрдамсиз ташлаб кўйилса-да, уларга бирон бир зарар етмайди.\nУлар Аллохнинг амри келгунига кадар ўз холларида ўзгармай коладилар” (Имом Муслим ривояти)*\n“умматимнинг мисоли ёмгирга ўхшайди. Унинг бошланиши яхшими, ёки охирими, билиб бўлмайди” (Албоний: “Сахих сунан ат-Термизий”).\nБу сўзларни ўкир эканмиз, зиммамизга расулуллох соллаллоху алайхи ва саллам олиб келган, сахобалар, тобиинлар ва уларга яхшилик билан эргашган кишилар (Аллох таъоло бизларни хам улар жумласидан килсин!) татбик этган соглом Исломни лозим тутган муборак жамоани билиш масъулияти тушади.\nБу жамоа жаханнам азобидан халос бўлган, Аллох таъоло тарафидан ёрдам берилган хамда “Ахлуссунна вал-жамоа”, “Ахлул-хадис” ва “Ахлул-асар вал-иттибоъ” деб сифатланган жамоадир. улар расулуллох соллаллоху алайхи ва саллам ва унинг сахобалари юрган йўлда юрган кишилардир.\nШу муносабат билан расулуллох соллаллоху алайхи ва салламнинг хидоятини кўлма-кўл авлодоларга ўтказиб келган имомлик, суннатга эргашиш хамда уларнинг илмли ва адолатли эканликларига гувох бўлинган зотларнинг китобларидан иктибос килганим: “ал-Муяссар фий акидатис-салафис-солих” (Салаф солих эътикоди хакида кулай кўлланма) китобимдан ушбу “ал-Важиз” (сайланма) ни мухтасар килишга шошилдим. Мен “ал-Важиз” нинг китобхонлар оммаси, хусусан, муборак Ислом уйгонишининг ёшлари бўлмиш янги исломга кирганлар салаф солих акидасининг умумий маъноларини осонлик билан тушуниб олишларига ёрдамчи бўлиши учун имкони борича салаф имомларидан ривоят килинган шаръий лафзлар билан кулай, енгил услуб, киска жумлалар билан ёзилишига харис бўлдим. Чунки, эътикод илми бир-бирига богланган занжирга ўхшайди. Зеро, мусулмон эътикоднинг асосий кисмини тушунмас экан, унинг тафсилотларини хеч хам тушуна олмайди.\nМен ўз тарафимдан баъзи изохларнигина кўшдим ва китобнинг сўнггида фойдаланилган манбаларнинг барчасини санаб ўтдим.\nМукаддима сўнггида, “ал-Важиз” ни тамомига етказишга муваффак килгани учун Аллох таъолога хамду шукроналар айтаман ва ундан ушбу камтарона ишни мусулмонларнинг бузилган эътикодларини тузатиш, улар учун фойдали хамда Аллох таъолонинг китоби ва расулуллох соллаллоху алайхи ва салламнинг суннатларига кайтишларига ундовчи омил килишини сўраб коламан.\nБундан ташкари, “ал-Важиз” нинг тамомига етишида менга ўзларининг фикрлари ва насихатларини аямаган дўстларимга, хусусан, бу китобни ўкиб, унга мукаддималар ёзган шайх Сауд ибн Иброхим Шурайм ва шайх Мухаммад ибн Жамил Зайнуларга ўз миннатдорчилигимни изхор этаман. Аллох таъоло уларга хайрли мукофотлар берсин!\nБу камтарона ишимни китобхонлар оммасига такдим этарканман; Агар тўгри сўзлаган бўлсам, у Аллох таъолонинг тавфикидандир. Агар хато килган бўлсам, у менинг нафсим ва Шайтондандир. Шунинг учун хатоларимни топган кишининг менга билдиришидан мамнун бўламан.\nАллох субхонаху ва таъолодан бу амалимни ўзи учун холис кабул этиши ва мусулмонлар учун фойдали килишини умид килиб коламан. Агар бу асарда Аллох таъолонинг китоби, расулуллох соллаллоху алайхи ва салламнинг суннатлари ва салаф уламоларининг тушунчаларига хилоф фикрлар айтилган бўлса, булар мендан касдсиз содир бўлган ва мен бунинг учун Аллох таъолога истигфор айтаман хамда хаётлик давримда хам, ўлганимдан кейин хам бу фикрлардан кайтганман.\nАллох таъоло пайгамбаримиз Мухаммад, унинг оиласи ва барча сахобаларига салавот ва саломлар йўлласин.\nКечиримли роббисининг магфиратига умидвор,\nАбу Мухаммад Абдуллох ибн Абдулхамид ибн Абдулмажид\nОли Исмоил Асарий\n(Аллох таъоло уни афв этсин)\nзул-хижжа, 1416 х.\n“Акида” нинг таърифи\n“Акида” нинг лугавий маъноси:\n“Акида” сўзининг маънолари: “богламок, тугмок, махкамламок, богланмог, куч билан махкам тутмок, исбот этмок, ишонч, жазм этмок” дир.\n“Боглаш” _ “ечиш” нинг аксидир. Араблар: “Акадаху, яъкидуху акдан” дейдилар. Бунинг маъноси: “Махкам боглади”, демакдир.\nОнд ичиш ва никох пайтида “акада” сўзи истеъмол килинади. Аллох таъоло деди: “Аллох таъоло сизларни тилларингиздаги бехуда касамларингиз учун жазоламайди. Балки, (дилларингиздаги) махкам туккан касамлар сабабли (агар шундай касамни бузсангиз) жазолайди” (Моида: 89)*\n“Акида”: эътикод килган кишида шубхага ўрин кўймайдиган хукмдир.\nДинда “акида” сўзидан, Аллох таъолонинг борлиги ва пайгамбарларнинг юборилиши каби эътикодни максад килинади, килинган амални эмас. Унинг кўплик сони “акоид” дир (“Лисанул-араб”, “ал-Комусул-мухит”, “ал-Муъжамул-васит” китобларининг “акд” моддасига каранг).\nХуллас, инсон калбини катъий боглаган нарса, у хох хакикат бўлсин, хох ботил бўлсин, эътикод (акида) дир.\nИстилохда: калб уларни тасдиклаши, шак-шубхадан холий бўлган ишончга айланиб коладиган ва нафс улардан хотиржам бўлиши керак бўлган ишларга “акида (эътикод)” дейилади. Яъни эътикод килган кишида шубхага ўрин кўймаган ва вокеъликка мос бўлган катъий иймондир. Агар одамнинг билими катъий ишонч даражасига етиб бормаса, “акида” деб аталмайди.\nИймонни, инсон (унга) ўз калбини махкам боглагани учун хам, “акида” деб номланди.\nИслом акидаси Аллох таъолога, унинг фаришталари, китоблари, пайгамбарлари, охират куни, такдирнинг яхши ва ёмони хамда барча Аллох таъоло ва расулуллох соллаллоху алйхи ва саллам томонидан собит бўлган гайб ишлари, дин асослари ва салаф солих ижмоъ килган нарсаларга катъий иймон келтириш, ишларда, хукм килиш ва итоат этишда Аллох таъолога тўла таслим бўлиш хамда расулуллох соллаллоху алайхи ва салламга эргашиш, демакдир.\nИслом акидаси _ “Ахлуссунна вал-жамоа” акидасидир. Чунки у Аллох таъоло бандалари учун дин бўлишига рози бўлган исломдир. Бу акида сахобалар, тобиинлар ва тобиинларга яхшилик билан эргашган кишиларнинг, яъни, Исломнинг аввалида яшаган уч авлоднинг акидасидир.\nИслом акидасининг маъноларига далолат килувчи ва унга синоним бўлган бошка исмлари хам бўлиб, уларнинг машхурлари булардир: “тавхид”, “суннат”, “усулуд-дин”, “ал-фикхул-акбар” ва “ал-иймон”. (Носир ибн Абдулкарим Акл: “Мабахису ахлиссуннати вал-жамоати ва мавкифул-харакатил-исламийяти минха”* Доктор Сулаймон Ашкар: “ал-Акидату фил-лах” ларга каранг).\n“Салаф” сўзининг маъноси\n“Салаф” сўзининг лугавий маънолари:\n“Салаф” сўзининг маънолари: “ўтди”, “олдин ўтди”.\nАраблар: “Салафаш-шайъу салафан” (у нарса бўлиб ўтди) дейдилар.\n“Салаф” _ “олдинда бораётган жамоат ёки юришда илгари бораётган кавм ”, демакдир.\nАллох таъоло деди: “улар бизни даргазаб килганларида, биз уларнинг барчасини денгизга гарк килиб, интиком олдик ва уларни ўтмиш-ибрат ва мисол килиб кўйдик” (Зухруф: 55, 56).\nЯъни, биз уларни уларнинг килган ишларини киладиган кишилар учун салаф-биринчи килиб кўйдик. Токи, улардан кейинги авлодлар ибрат-намуна олсинлар”.\n“Салаф” _ сизлардан аввал яшаб ўтган, сиздан ёши ва обрўси баланд бўлган оталарингиз ва карнидошларингиздир. Шунинг учун хам, тобиинларнинг аввалгилари “салаф солих” (эзгу ишларни килган аждодлар) деб аталди (“Тажул-арус”, “Лисанул-араб”, “ал-Комусул-мухит”: “салаф” сўзи).\nАгар эътикод олимларининг хузурида “салаф” сўзи тилга олинса, ундан сахобалар, ёки сахоба ва тобиинлар, ёки сахоба, тобиин ва уларга яхшилик билан эргашган, имомлик, фазл-камолот ва суннатга эргашиш, бидъатлардан сакланишларига гувох бўлинган динда буюк ўрин тутган эканликларига иттифок килинган забардаст имомларни назарда тутган бўладилар. Шунинг учун хам, Исломнинг энг биринчи авлоди “салаф солих” деб аталди.\nАллох таъоло деди: “Ким хидоят аник бўлганидан сўнг пайгамбарга хилоф иш килса ва мўъминларнинг йўлидан бошка йўлга эргашиб кетса, биз уни кетганича кўйиб берамиз ва жаханнамга дохил киламиз. у накадар ёмон жойдир!” (Нисо: 115)\n“Энг аввалда яшаб ўтган мухожирлар, ансорлар ва уларга яхшилик билан эргашган кишилардан Аллох рози бўлди. улар хам Ундан рози бўлдилар ва уларга мангу колишадиган ва остларидан дарёлар окиб турадиган богларни тайёрлаб кўйди. Мана шу буюк саодатдир ” (Тавба: 100).\nРасулуллох соллаллоху алайхи ва саллам: “Одамларнинг яхшилари мен билан яшаганлар, сўнг улардан кейингилар, сўнг улардан кейингилар” — дедилар (Имом Бухорий ва Имом Муслим ривоятлари).\nРасулуллох соллаллоху алайхи ва саллам, сахобалар ва уларга яхшилик билан эргашган кишилар бу умматнинг салафидир. Расулуллох соллаллоху алайхи ва саллам, сахобалар ва тобиинлар даъват этган нарсаларга чакирган киши салаф йўлидадир.\nСалаф йўлида бўлиш учун муайян вактда яшаш шарт эмас. Балки, бунинг шарти Куръон ва суннатни акида, ахком ва сулукатда салаф тушунчасига мувофик бўлиши, холос. Шунинг учун хам, Куръон ва суннатга амал килган киши, салафлар давридан замон ва маконда узок бўлса-да, салафларга эргашган кишидир. Уларга хилоф килган киши, гарчи улар ичида яшасада, уларнинг сафида эмасдир.\nСалаф солихнинг имоми Мухаммад соллаллоху алайхи ва салламдирлар. Аллох таъоло деди: “Мухаммад (соллаллоху алайхи ва саллам) Аллохнинг элчисидир. У билан бирга бўлганлар кофирларга кахрли, ўзаро эса рахм-шафкатлидирлар. Сиз уларни Аллохнинг фазли ва розилигини талаб килиб рукуъ ва сажда килган холларида кўрасиз. Уларнинг белгилари сажда изидан (колган), юзларидаги излардир. Мана шу уларнинг Тавротдаги мисолларидир” (Фатх: 29).\nАллох таъоло Куръон Каримда Аллох таъолога итоат килиш билан, расулуллох соллаллоху алайхи ва салламга итоат килиш ўртасини боглади. Аллох таъоло деди: “Кимда –ким Аллох ва Пайгамбарга итоат этса, ана ўшалар Аллох инъомларига сазовор бўлган зотлар — пайгамбарлар, сиддиклар шахидлар ва солихлар билан бирга бўлурлар. Ана ўшалар энг яхши хамрохлардир.” (Нисо: 69).\nАллох субхонаху ва таъоло расулуллох соллаллоху алайхи ва салламга итоат килишни Аллохга итоат килиш килиб кўйди. Аллох таъоло деди: “Пайгамбарга итоат килган киши, Аллохга итоат килибди. Ким юз ўгирса, биз сизни улар устидан назоратчи килиб юбормадик” (Нисо: 80).\nАллох таъоло расулуллох соллаллоху алайхи ва салламга итоат килмаслик, килинган амалларни хабата-бекор килишини баён килди: “Эй мўъминлар, Аллохга ва пайгамбар (соллаллоху алайхи ва саллам) га итоат килинглар, (итоатсизлик билан) амалларингизни ботил-бекор килманглар!” (Мухаммад: 33).\nАллох таъоло бизларга расулуллох соллаллоху алайхи ва салламнинг амрларига мухолиф бўлишни таъкиклади. Аллох таъоло деди: “Ким Аллох ва Унинг пайгамбарига итоатсизлик килиб Аллохнинг белгилаб кўйган хадларидан тажовуз килса, уни абадий коладиган жойи бўлмиш дўзахга киритур. Ва унинг учун хорловчи азоб бордир” (Нисо: 14).\nАллох таъоло бизларни расулуллох соллаллоху алайхи ва саллам буюрган нарсаларни кабул килиш ва таъкиклаган нарсаларни тарк килишга буюрди. Аллох таъоло деди: “Пайгамбар сизларга олиб келган нарсаларни олинглар ва таъкиклаган нарсалардан тўхталинглар. Аллохдан кўркинглар! Албатта Аллохнинг жазоси каттикдир. ” (Хашр: 7).\nАллох таъоло хаётимизнинг барча ишларида расулуллох соллаллоху алайхи ва салламни хакам килиб, унинг хукмига мурожаат килишимизга буюрди. Аллох таъоло деди: “Йўк, роббингизга касамки, то улар ўз ўрталарида чиккан келишмовчиликларда Сизни хакам килмагунларича ва кейин Сиз чикарган хукмдан дилларида хеч кандай танглик топмай, тўла таслим бўлмагунларича — бўйинсунмагунларича зинхор мўмин бўла олмайдилар. ” (Нисо: 65).\nАллох таъоло пайгамбари Мухаммад соллаллоху алайхи ва саллам эргашиш, намуна олиш керак бўлган чиройли намуна ва ўрнак эканини бизларга етказиб деди: “(Эй мўминлар), албатта сизлар учун — Аллох ва охират кунидан умидвор бўлган хамда Аллохни кўп ёд килган кишилар учун — Аллохнинг пайгамбарида гўзал намуна бордир” (Ахзоб: 21).\nАллох таъоло ўз розилигини пайгамбари Мухаммад соллаллоху алайхи ва салламнинг розилигига боглади: “Агар улар мўъмин бўлсалар, Аллох ва унинг расули рози килишларига лойикрокдир” (Тавба: 62).\nАллох субхонаху ва таъоло расулуллох соллаллоху алайхи ва салламга эргашишни Аллохга бўлган мухаббатнинг белгиси килиб кўйди: “Айтинг: “Агар сизлар Аллохни яхши кўрсангизлар менга эргашинглар шунда Аллох сизларни яхши кўради ва гунохларингизни кечиради. Аллох Гафур-кечирувчи ва рахмли зотдир” (Оли Имрон: 31).\nШунинг учун хам, салаф солихнинг келишмовчилик пайтида мурожаат этадиган ягона манбалари _ Куръон Карим ва расулулллох соллаллоху алайхи ва салламнинг суннатлари эди. Аллох таъоло деди: “….Бордию бирор нарса хакида талашиб колсангиз — Агар хакикатда Аллохга ва охират кунига ишонсангиз — у нарсани Аллох ва расулига кайтаринглар. Мана шу яхширок ва чиройли ечимдир. ” (Нисо: 59).\nСалафларнинг расулуллох соллаллоху алайхи ва салламдан кейинги энг афзали, динларини ул зотдан ихлос ва садокат билан олган сахобалардир. Аллох таъоло уларни ўзининг азиз китобида куйидагича таърифлади: “Мўъминлар ичида ўзлари Аллохга берган (У зотнинг йўлида жиход килиб, шахид бўлиш хакидаги) ахдларига содик бўлган кишилар бордир. Улардан баъзилари (шахид бўлиб) вафот этди ва баъзилари (шахидликни) кутиб турибди, бирок, ахдларини ўзгартмадилар” (Ахзоб: 23).\nУлардан сўнг эса, расулуллох соллаллоху алайхи ва саллам куйидаги хадисларида хабар берган, кейинги авлод туради. Расулуллох соллаллоху алайхи ва саллам дедилар: “Одамларнинг яхшироги мен билан яшаганлар, сўнг улардан кейингилари, сўнг улардан кейингилари” (Имом Бухорий ва Имом Муслим ривоятлари).\nШунинг учун хам, сахобалар ва тобиинлар бошкалардан кўра эргашишга лойикрокдирлар. Чунки, улар иймонларига содик, ибодатларида ихлосли, акида ва шариат хомийлари, шариатга сўзлари ва амаллари билан тўла риоя килган кишилардир. Шунинг учун хам, Аллох таъоло уларни динини ёйиш ва пайгамбарининг суннатини етказиш учун танлаб олди.\nРасулуллох соллаллоху алайхи ва саллам: “умматим етмиш уч гурухга бўлинади. Уларнинг бир гурухидан бошка барчаси жаханнамда” — дедилар. Сахобалар: “у битта гурух кимлар” — деб савол бердилар. Расулуллох соллаллоху алайхи ва саллам: “Мен ва менинг сахобаларим юрган йўлда юрганлар” — деб жавоб бердилар” (Имом Бухорий ва Имом Муслим ривоятлари).\nСалаф солихга эргашиб, уларнинг йўлидан юрган кишини, салаф йўлига мухолиф бўлган ва уларнинг йўлларидан бошкасига эргашган кишилардан ажралиб туришлари учун салафларга нисбат ўларок “салафий” деб аталади.\nАллох таъоло деди: “Ким хидоят аник бўлганидан сўнг пайгамбарга хилоф иш килса ва мўъминларнинг йўлидан бошка йўлга эргашиб кетса, биз уни кетганича кўйиб берамиз ва жаханнамга дохил киламиз. У накадар ёмон жойдир!” (Нисо: 115). Хар бир мусулмон салаф солихга мансуб бўлиш билан фахрланади.\n“Салафийя” сўзи Исломни ўрганиш, тушуниш ва татбик этишдаги салаф солихнинг йўли учун исм бўлиб колди. Шунинг учун хам, “салафийя” сўзининг маъноси Аллох таъолонинг китоби ва расулулллох соллаллоху алайхи ва салламдан собит бўлган суннатга салаф тушунчалари билан тўла риоя килган кишиларга хам истеъмол килинади


Turkish Airlines самолёт бортида дунёга келган қизча ҳаётида иштирок этади\n21:49 / 20.04.2017\nTurkish Airlines (THY) авиакомпанияси ўз самолёти бортида туғилган Франция фуқароси Хадича Нафийнинг келгусида таълим олиши ва ишга жойлашишида ёрдам беради. Бу ҳақида "Анадолу" агентлиги хабар берди.\nҚизча Конакри (Гвинея) - Уагадугу (Буркина-Фасо) - Истанбул (Турция) рейсида дунёга келган.\nTurkish Airlines бошқаруви раҳбари Илькер Айжи гвинеялик қизчанинг онаси Диаби Нафий ва Хадича ўзларини яхши ҳис қилаётганликларини маълум қилган. Унинг сўзларига кўра, авиакомпания қизчанинг келгусидаги ҳаётида иштирок этади.\n"Бу қизча Turkish Airlines бортида туғилди ва шу боис биз Хадичанинг таълим олиши ҳамда ишга жойлашишида ўз ҳиссамизни қўшамиз. Умид қиламизки, у келгусида бизнинг жамоамизга қўшилади ва Turkish Airlines'да карьера қуради", - деди Айжи.\nМанбага кўра, THY қизчанинг оиласи унинг Туркия фуқароси бўлишини истаган тақдирдагина ёрдам кўрсатади.\nАпрель ойи бошида Франция фуқароси бўлган аёлнинг самолёт бортида тўлғоғи тутиб қолган. Махсус тайёргарликдан ўтган Turkish Airlines борт кузатувчилари боланинг дунёга келишига ёрдам беришган.\nTurkish Airlines ёрдам борт туғуруқ


15 апрель, 2020, 10:23\nТеглар:Пахтакор | Драган Черан | Суперлига\nЧемпионатимизнинг энг яхши легионери уйида шуғулланмоқда.\nСўнгги мавсумларда чемпионатимизнинг энг яхши легионери бўлиб келаётган “Пахтакор”нинг сербиялик ҳужумчиси Драган Черан ўтган вақт давомида кўплаб мухлисларига эга бўлди. Натижада Суперлигамиздаги легионерлар ҳақида гап кетганда улар учун Черан намуна сифатида кўрсатилмоқда. Драган янги мавсумни ҳам ўзига хос тарзда самарали бошлаганди. Лекин эндиликда вазият ўзгариб, ҳамма жойда карантин жорий этилгач, бошқалар қатори Черан ҳам уйда қолмоқда. Биз эса унга ҳозирги вазиятдан келиб чиққан ҳолда бир қатор саволлар билан мурожаат қилдик.\n- Карантин пайтида нима қиляпсиз? Футболсиз зерикиб қолаётгандирсиз-а?\n- Ҳа, зерикдим. Айтишим керакки, бу барчамиз учун қийин бўлган пайт, айниқса, футбол клублари ва ўйинчиларга. Ҳозирги пайтда эса биз уйда, оиламиз билан бирга карантиндамиз. Аммо уйда бекор ўтирганимиз йўқ. “Пахтакор” мураббийлари томонидан бизларга юборилган махсус дастур асосида уйда индивидуал тарзда ишлаяпмиз. Айниқса, жисмоний ҳолатимизни, спорт формамизни ушлаб туриш ҳамда чемпионат баҳслари бошланганида бизга осонроқ бўлиши учун якка тартибда бўлса-да, машғулотлар ўтказиб турибмиз.\n- Бундай пайтда футбол ўйинларини томоша қиляпсизми ёки...\n- Белоруссия чемпионатини Жасур Яхшибоев сабабли кузатиб боряпман.\n- Сизнингча, Жасур Яхшибоев нима учун ўзини “Пахтакор”да кўрсата олмади?\n- Уни жуда ҳам ёқтираман. Жасур менинг ёшлигимни эслатиб юборади. Ҳамиша унга қарши ўта хушёр ўйнашинг керак. Яхшибоевнинг ёши ва характери сабабли катта потенциалга эга. Жасурдан келажакда ҳали кўп яхши натижаларни кўрамиз деб ўйлайман.\n- Сербияга қайтишга ҳаракат қилмадингизми?\n- Йўқ, уйга кетишга ҳаракат қилмадим.\n- “Пахтакор”га янги қўшилган тажрибали ҳужумчи Эрен Дердийок ҳақида фикрингиз қандай?\n- Яхши инсон, ижобий шахс, улкан тажрибага эга. У катта футболчи, машҳурликка эришган ва ўзига яраша номи бор.\n- Суперлига қачон давом эттирилиши ҳали номаълум. Олдингидек спорт формасига кириш энди жуда қийин бўладими?\n- Яна ўша амалиётга эга бўлиш, яна футбол ўйнашни сабрсизлик билан кутяпман. Албатта, ҳозир жуда қийин пайт. Ушбу вирус ҳозирча биздан кўплаб ёқтирган нарсаларимизни ва ишимизни олиб қўйди. Лекин биз бу вақт ичида янада кучлироқ ҳамда бирлашган ҳолда қайтамиз деб ўйлайман.\n- Карантин пайтида уйда кўпроқ қандай киноларни кўряпсиз?\n- Сербча комедияларни энг яхшиси деб ўйлайман. Биз юмор, ҳазил мутойиба бўйича энг яхши саҳналарга эгамиз. Шу сабабли бизнинг киноларимиз ҳам жуда қувноқ ва ҳазилларга тўла.\n- Сизга қайси актёрлар ёқади?\n- Комедия актёрларидан Жим Керри, Рован Аткинсон, Кевин Хард ва Крис Рокларни танлайман.\n- Шунингдек, карантин чоғида уйда ўтиришнинг ҳам фойдали томонлари борми?\n- Бу фойдали, лекин доим ҳам эмас.\n- Шота Арвеладзе билан ҳам мулоқот қилиб турибсизми ёки фақат унинг ёрдамчилари билан гаплашяпсизми?\n- Бизнинг умумий хабарлар ёзишадиган гуруҳимиз бор. Унда футболчилар ва мураббийлар штаби бор. Биз ҳар куни бир-биримиз билан алоқадамиз. У ўзининг ижобий фикрлари билан бизга ёрдам беряпти ва бу йўлда жамоавий руҳ янада шаклланиб боряпти.\n- Карантин пайтида ҳам “Пахтакор” сизларга ойлик маош тўлаяптими ёки...\n- Ҳа, ҳаммаси ҳозиргача юқори савияда. Шунингдек, улар “Пахтакор”да барчага ҳурмат кўрсатишяпти. Бу ҳам бизнинг нима учун энг яхши жамоа бўлиб турганимизнинг сабабларидан бири.\n- Нима деб ўйлайсиз, карантин қачон тугаркин-а?\n- Умид қиламанки, Ўзбекистон аҳолиси берилган кўрсатмаларга амал қилиб уйда қолади, хушёр бўлади ва биз биргаликда ушбу ёмон рақибни енга оламиз. Умид қиламанки, бу тез орада рўй беради.


Нейт Диаз Порье билан жанг ҳақида: "UFC бу керак эмаслигини айтди" / Olamsport.com\n06 янв 09:17\nНейт Диаз Порье билан жанг ҳақида: "UFC бу керак эмаслигини айтди"\nТеглар : Дастин ПорьеНэйт Диаз\nАмерикалик жангчи Нейт Диаз ватандоши Дастин Порье билан эҳтимолий жанг ҳақида гапирди.\n"Мен ҳозиргина UFC билан гаплашдим, улардан Порье билан жангга тайёргарлик қандай кетаётганини сўрадим, тезроқ жанг қилмоқчи эканлигимни айтдим. Лекин улар Дастин уларга керак эмаслигини айтишди. Шундай экан, кечир Дастин, сен — ёмонсан. Қандай бўлмасин, мен тезроқ жанг қилмоқчиман, кел, буни амалга оширамиз! П.С. Оливейра, сен ҳам ёмонсан!" — деб ёзди Диаз ўз твиттер саҳифасида.\nПорье сўнгги жангини UFC 269 турнири доирасида бразилиялик Чарлз Оливейрага қарши ўтказган. Жангда бразилиялик Оливейра Порьени бўғиш усули билан мағлуб этган эди.\nНейт Диаз эса сўнгги жангини UFC 263 турнири доирасида британиялик Леон Эдвардсга қарши ўтказган эди, жангда британиялик жангчининг қўли баланд келган. Нейт дастлаб 2021 йил охиригача яна бир жанг ўтказишни режалаштирган эди, бироқ промоушен унга Хамзат Чимаев билан жанг ўтказишни таклиф қилганидан кейин UFC билан рақиб борасида келиша олмади.\nДиёр Мавлонов тайёрлади\nДастин Порье UFC 277 кардларига муносабат билдирди 0\nДастин Порье фаолиятидаги энг кучли панчер ким бўлганини айтди 0


Давлат ерни олиб қўйган бўлса, зарарни ким қоплайди | NORMA.UZ\nЭслатиб ўтамиз, август ойида Президент ерни олиб қўйишга йўл қўйиладиган ҳолатларнинг аниқ рўйхатини тасдиқлаган (1.08.2018 йилдаги ПФ–5495-сон Фармоннинг 3-банди, шунингдек шарҳга қаранг). Илгари бундай рўйхат йўқ эди, айрим ҳолларда хусусий шахсларнинг манфаатлари давлат ёки жамоат эҳтиёжлари деб тан олиниши мумкин эди.\nЭслатиб ўтамиз, жамғармалар билан келишмай ерни олиб қўйиш тақиқланган (27.07.2018 йилдаги ПФ–5490-сон Фармоннинг 16-банди). Ҳар бир жамғарманинг олий органи – Кузатув кенгаши. Айнан кенгаш қоплаш учун маблағ ажратиш тўғрисида қарор қабул қилади.\nЖамғармалар маблағларини шакллантиришнинг қуйидаги манбалари тасдиқланди:\nҲужжат Қонун ҳужжатлари маълумотлари миллий базасида эълон қилинган ва 27.12.2018 йилдан кучга кирди.\nДавлат мулкини аукционда 1 сўмга сотишда давом этадилар\nГаров реестрига ёзув киритиш ва ундан кўчирма олиш икки баравар арзонлашди\nЖисмоний шахслар фойдаланилмаётган нотурар объектлар учун ҳақ тўлашларига тўғри келади


Рустам Ямбулатов: “Мерганлик қонимизда бор” / Olamsport.com\nРустам Ямбулатов: “Мерганлик қонимизда бор”\nТеглар : Ўқ отишРустам Ямбулатов\nЎқ отиш спорт турлари бўйича терма жамоамиз учун кучли захира спортчиларини саралаш борасидаги ишлар бошлаб юборилди.\nБу борада дастлабки қадам пойтахтимиздаги 23-болалар уйидан бошланди.\nМазкур даргоҳ раҳбарияти билан келишувга кўра, у ерда тарбияланаётган ва ўқ отиш спортига қизиққан 25 нафар ўғил-қиз иштирокида дастлабки маҳорат сабоқлари олиб борилди. Унда мураббийлар ёшлар учун мазкур спорт тури ҳақида қизиқарли маълумотларни гапириб беришди. Айтиш мумкин, бу дастур орқали ёшлар ўзлари учун янги Олимпия спорт турини кашф этишди.\nНазарий тушунчадан сўнг 9 нафар тарбияланувчи саралаб олинди ва улар иштирокида стенддан отиш йўналишида амалий машғулотлар олиб борилди. Таъкидлаш жоиз, бу каби амалий машғулотлар келаси ҳафтадан мунтазам равишда олиб бориладиган бўлди.\n“Республикамизда иқтидорли ёшлар кўп. Фақат уларни саралаб олишимиз керак. Ўқ отиш ва мерганлик, тезкор реакция, нишонни ҳис қилиш ҳисси бизнинг қонимизда бор. Фақат уларни юзага чиқариб олиш лозим”, – деди ўқ отиш бўйича терма жамоа мураббийи Рустам Ямбулатов.\nОлимпия ўйинларидаги кутилмаган воқеалар 0\nҲасанбой, Миразиз, Иқболжон, Бобоусмон ва ўзбек боксининг бошқа юлдузлари Ўзбекистон чемпионатида қатнашади + ВИДЕО 1\nПойтахтимизда гольф бўйича Ўзбекистон очиқ чемпионати старт олди 0


“- Марбельяда йиғин ўтказганимизда, Салоҳ Рамазон рўзасини тутаётган эди. Аммо, пайшанба, жума, ўйиндан олдинги ва ўйин куни Рамазон рўзасини тўхтатиб туришга қарор қилдик. Финалдан кейин, у рўза тутишни давом эттиради”, - деди “Ливерпул” клуби физиотерапевти Рубен Понс.\nТаъкидлаш жоиз, Ислом дини сафарга чиққан одамларга бир қанча енгилликларни, хусусан, намозни қисқартириш ва рўзани тўхтатиб туриш имкониятини беради. Аввалроқ, Миср муфтийси Шавқий Аллам жаҳон чемпионатида иштирок этиш учун Россияга йўл олган Миср терма жамоаси аъзолари рўзани кечиктириши мумкинлиги ҳақида фатво берган эди.\nЭслатиб ўтамиз, Киев шаҳридаги марказий стадионда бўладиган, Европа чемпионлар лигаси ғолибини аниқлаб берадиган учрашув бугун (26 май) Тошкент вақти билан 23:45да бошланади. Учрашув “Futbol” телеканали орқали тўғридан-тўғри намойиш этилади.\nфинал тутолмайдими Салоҳ рўза олдидан


hidoyat.uz – “Мовароуннаҳр” нашриётининг сайти - Маърифат остонаси\nТошкент Ислом университети қошидаги академик лицей раҳбари Акбар Казакбаев билан суҳбат\n– “Тошкент Ислом университети қошидаги академик лицей” деган иборанинг ўзиёқ устозлар ва талабаларга масъулият юклайди, шундай эмасми?\n– Ҳа, албатта. Университетимизнинг очилиш маросимида Юртбошимиз бу даргоҳдан Имом Бухорийлар, Имом Термизийлар етишиб чиқади, деб умид билдирган эдилар. Ана шундай улуғ мақсад сари илк қадам ўлароқ ташкил қилинган бу таълим даргоҳида ўқиш ва ўқитишнинг ўзига яраша катта масъулияти бор. Муқаддас динимизга доир бой маънавий-маданий меросни асраш, заминимиздан етишиб чиққан буюк алломалар асарларини чуқур ўрганиб, таҳлил этадиган, шунингдек, илмий тадқиқот қилиш қобилиятига эга ёшлар бугун ҳар қачонгидан ҳам зарур. Тошкент Ислом университети қошидаги академик лицейга ана шундай буюк ғоя ва мақсадлар йўлида маърифат остонаси бўлишдек вазифа юкланган.\nҲозир академик лицейда 2 та: аниқ фанлар ҳамда хорижий филология йўналиши бўйича ўқитилади. “Она тили, адабиёт ва маънавият асослари”, “Аниқ фанлар”, “Табиий фанлар”, “Инглиз тили”, “Рус тили ва адабиёти”, “Ижтимоий-гуманитар фанлар”, “Араб тили” кафедралари фаолият юритади. Талабаларга малакали муаллимлар билан бирга Тошкент Ислом университети профессор домлалари ҳам таълим беришади.\nЛицейимизда илм ўрганиш ва тарбия олиш учун қулай шароитлар мавжуд. Ахборот-ресурс маркази барча янги авлод адабиётлари билан таъминланган. Кимё, физика, биология ҳамда лингафон, компютер, лаборатория хоналари замонавий жиҳозланган, шарт-шароитлар кўнгилдагидек.\nБитирувчиларимиз Тошкент иқтисодиёт университети, Вестминистр, Турин политехника университетлари, Тошкент Сингапур институти, Тошкент давлат жаҳон тиллари университети каби бошқа олий ўқув юртларида таҳсил олишяпти.\n– Ўқувчиларнинг шу кунгача эришган ютуқлари ҳақида гапирсангиз?\n– Лицейимизда иқтидорли ўқувчилар кўп. “Маънавият сари етти қадам” деб номланадиган мана бу китоб муаллифи (қўлига олиб) 2-босқич талабаси Акобир Носирхўжаев.\nЎқувчиларимиздан Мадина Пўлатова “Зулфия” мукофотининг республика босқичигача етиб борди. Ўқувчиларимиз орасида иқтисодиёт фани бўйича республика фан олимпиадаси ғолиби бор. Лицейимизнинг “Ёш оила мактаби” гуруҳи аъзолари яқинда “Биз ёшлар соғлом турмуш тарзи тарафдоримиз” шиори остидаги тадбирда биринчиликни қўлга киритишди. “Миллий либослар” кўрик-танловида Дилбар Рамазон биринчи ўринни эгаллади. “Маҳаллам тарихини ўрганаман” номли кўрик-танловида ҳам фаол қатнашишди. “Бунёдкор ёшлар боғи” ҳам ташкил қилишган. “Зиё” студиясида муаллифлик дастурлари тайёрлашади, университетнинг “Зиё садоси” радиоси, “Ислом зиёси” газетасида ҳам ўқувчиларимиз фаол. Мана бу “Юксак маънавият – енгилмас куч”ни ўқиб ёхуд эртанинг эгалари сўзи” деб номланадиган китоб лицейимиз ўқувчиларининг 2-тўплами.\n–Устоз шогирдини камолга етказиш учун қийинчиликларга сабр қилиши керак...\n– Тўғри айтасиз. Мен ҳам, бошқа ҳамкасбларим каби машаққатли бўлса ҳам, хайрли йўлда эканимдан бахтиёрмиз. Аллоҳ насиб қилса, касбимдан саодат топишдан умидворман. Ўқувчиларим ютуғини кўрсам, барча қийинчиликлар унутилади. Устоз учун шогирд камолидан ортиқ бахт бўлмаса керак. Ўзим ва ўқувчиларим олдига қўйган талабларим кўп, мақсадларим ҳам. Ўқитувчилар ва мураббийлар куни билан шарафли вазифани холис адо этаётган барча ҳамкасбларимни табриклайман.\nЗебунисо ҲУСАЙН суҳбатлашди.\n1564 марта ўқилган.


Жиззах вилоят МИБ томонидан 2019 йилда қанча қарздорлик ундирилди? » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » Жиззах вилоят МИБ томонидан 2019 йилда қанча қарздорлик ундирилди?\n07 февраль 2020 йил\nСуд қарорлари асосида қарздор жисмоний ва юридик шахслар ҳисобидан бошқарманинг жойлардаги туман-шаҳар бўлимлари иш юритувига 2018 йилдан 2019 йилга жами 63 млрд. 830,0 млн. сўм солиқ қарзини ундириш тўғрисидаги 10.403 та қолдиқ бўлиб, 2019 йил давомида 339 млрд. 820,8 млн. сўмлик 9.385 та ижро ҳужжатлари келиб тушган.\nЎтган давр мобайнида масъул давлат ижрочилари томонидан ўтказилган мажбурий ижро ҳаракатлари натижасида жами 374,1 (92,6%) млрд. сўмлик 16.295 (82,3%) таси иш юритишдан тамомланган бўлиб, шундан 229,4 (56,8%) млрд. сўмлик 6.795 (34,3%) таси амалда ижроси таъминланган ижро ҳужжатлари ҳиссасига тўғри келади.\nҲозирда 29,5 млрд. (7,3%) сўмлик 3.493 (17,6%) та ижро ҳужжатлари қолдиқда бўлиб, шундан 8,4 млрд. (2,1%) сўмлик 1.305 (6,5%) таси суд ажримларига кўра иш юритишдан тўхтатилган.\nҚолдиқда қолган 21,1 млрд. (5,2%) сўмлик 2.188 (11%) та ижро ҳужжатлари тўлиқ хатловдан ўтказилган бўлиб, улар бўйича қарздорларга тегишли 21,6 млрд. сўмлик 31 та кўчмас мулклар, 1,8 млрд. сўмлик 13 та қишлоқ хўжалик техникалари, 107,5 млн. сўмлик 2 та автотранспорт воситалари ҳамда 60 млн. сўмлик 1 та бошқа турдаги мулклар хатловга олиниб, 1 та 584,8 млн. сўмлик кўчмас мулкдан ташқари барча мулклар аукцион савдосига чиқарилган ва сотув кунлари белгиланган.\nМисол учун, Жиззах туманлараро иқтисодий судининг 2019 йил 19 апрелдаги ижро ҳужжатига асосан қарздор “Жиззахдонмахсулотлари АЖ” ҳисобидан ундирувчи Жиззах шаҳар ДСИ фойдасига 4.224.600.076 сўм солиқ қарздорлиги ундириш тўғрисидаги ижро ҳужжати келиб тушган ва қарздорлик тўлиқ ундирилиб ижроси таъминланган.\nБундан ташқари, Жиззах туманлараро иқтисодий судининг 2019 йил 24 сентябрдаги ижро ҳужжатига асосан қарздор “POYDEVOR QURILISH NUR” МЧЖ хисобидан ундирувчи Жиззах шаҳар ДСИ фойдасига 1.233.915.318 сўм солиқ қарздорлиги ундириш тўғрисидаги ижро хужжати келиб тушган ва қарздорлик тўлиқ ундирилиб ижроси таминланган.\nБюрониг Жиззах вилоят бошқармаси\nПахтакорда 332 та солиқ қарзи мол-мулк ҳисобидан ундирилади


Бир оят шарҳи ёҳуд ибодатларнинг энг афзали – oliymahad.uz\nيُصَلُّونَ (юсоллуна) – сўзи араб тилида “дуо қиладилар ва истиғфор айтадилар”- деган маънони билдиради.\nАллоҳ таолонинг (إِنَّ اللَّهَ وَمَلَائِكَتَهُ يُصَلُّون عَلَى النَّبِيِّ) каломи Расулуллоҳга айтилган мақтов араб тилидаги таъкид юкламаси бўлмиш “إِنَّ” билан келган. Шунингдек, гапнинг аввалида исм-отнинг келиши иш ҳаракатининг давомийлигини билдирса, жумланинг охирида феъл билан тугалланганлиги, ушбу дуруд Аллоҳ таоло томонидан эканлигига ишорадир. Аллоҳ таоло томонидан бўладиган доимий мақтов вақти-вақти билан янгиланиб туради.\nАллоҳ таоло ва фаришталар томонидан унинг ҳаққига салавот айтилган кишига бизнинг салавотимиз не ҳожат? Айтишимиз мумкинки, Расулуллоҳ соллаллоҳу алайҳи васалламнинг ҳақларига салавот айтиш, у зотнинг биз айтадиган салавотларга эҳтиёжлари борлиги учун эмас. Акс ҳолда, Аллоҳ таоло у зотнинг ҳақларига салавот айтиб турган бир пайтда, у зот малоикалар айтган салавотга ҳам эҳтиёжлари бўлмас эди. Салавот айтиш кишининг у зотга билдирган таъзими натижаси бўлиб, ушбу таъзимга яраша Аллоҳ таоло савоб беради. Шунинг учун ҳам Расулуллоҳ алайҳиссалом: “Ким менинг ҳаққимга бир марта салавот айтса, Аллоҳ таоло унинг ҳаққига ўн марта салавот айтади”, деганлар. У зотнинг ҳақларига Аллоҳ таолонинг солати ва саломи бўлсин!\nИмом Фахр ар-Розий айтади: Солат-дуо деган маънони билдиради. Араб тилида “солла алайҳи”, дейилса, бу “унинг ҳаққига дуо” қилди деган маънони билдиради. Бу маъно Аллоҳ таолонинг ҳаққида номаъқул, чунки Аллоҳ таоло у зотнинг ҳаққига дуо қилмайди. Дуо бошқа бир кишининг ҳаққига учинчи бир кишидан манфаат етишини сўраш деганидир. Аллоҳ таоло томонидан бўлган солат раҳмат маъносида бўлса, малоикалар томонидан айтилган солат эса, истиғфор маъносида бўлади. Бу икки маъно раҳм қилинадиган ва истиғфор сўраладиган кишининг ҳолатига эътибор қаратишда бир хил ишлатилади. Юқоридаги сўздан кўзланган мақсад ҳам шу маънодадир.\nАллоҳ таоло бизни набий Муҳаммад алайҳиссаломга салавот айтишга буюрди. Биз у зот ҳақларига “соллайна алайҳи – у зотнинг ҳаққига дуо қиламиз” ёки “усоллий алайҳи – мен у зотнинг ҳақига дуо қиламан”- деб салавот айтишимиз мумкин. Нима учун биз Расулуллоҳга“Аллоҳумма солли ала Муҳаммад”, деб салавот айтамиз? Жавоб: Аллоҳ таоло бизни Расулуллоҳга салавот айтишга буюрсада, биз салавотнинг вожиблик даражасига етказа олмадик ва бу ишни Аллоҳ таолонинг Ўзига ҳавола қилиб “Аллоҳумма солли анта ала Муҳаммад – Аллоҳим сен Ўзинг Муҳаммадга салавот айтгин!” дедик. Чунки, Сен бу ишдаги муносиб нарса қандайлигини билувчи Зотсан. Биз бу ишнинг ҳаққини тўла адо қилишдан ва у зотнинг қадрларига мос келадиган мақтовни билишдан ожизмиз. Шунинг учун бу ишни Сенга топширдик. Агар киши “Аллоҳумма солли ала Муҳаммад” жумласииннг асл маъносига эътибор берадиган бўлса, бу дуода нақадар нафис ва теран маънолар борлигини билади.\nБаъзи олимлар “Аллоҳумма солли ала Муҳаммад” жумласининг маъноси “Аллоҳим бу дунёда У зотнинг зикрини олий, даъватини зоҳир ва шариатини боқий қилгин ва охиратда У зотни умматига шафоатчи, ажру савобини кўпайтиргин ва у кишига мақоми маҳмудни ато қилгин!”-деганидир дейдилар.\nБаъзи олимлар: Набий алайҳиссаломнинг ҳар зикр қилинганда салавот айтиш вожиб.\nАйрим уламолар эса: Агар бир мажлисда Набий алайҳиссаломнинг исмлари бир неча бор такрорлансада, бир марта салавот айтиш вожиб бўлади.\nБаъзи олимлар эса, салавотни бирор сон ва жойга қайдламасдан кўп айтиш вожиб, умрда бир бор айтиш етарли эмас, дейишган.\nГ. Расулуллоҳга салавот айтиш шариатда белгиланган лафз билан бўлади. Масалан; “Аллоҳумма солли ала Муҳаммадин….”.\n668100cookie-checkБир оят шарҳи ёҳуд ибодатларнинг энг афзалиno\nОлдингиМуфтий ҳазрат янги бунёд этилаётган масжидларга бордиларКейингиКАТТА ЛАНГАР ҚУРЪОНИ ВА УНИНГ ТАРИХИЙ АҲАМИЯТИ


«Наполи» юристлари «Ювентус» билан ўйинни қолдириш борасида музокаралар олиб боришмоқда\n«Наполи» А Сериянинг 3-туридан ўрин олган «Ювентус»га қарши баҳсда техник мағлубият (0:3) ёзилишидан қочишга ҳаракат қилмоқда.\nЖурналист Николо Скиранинг ёзишича, жамоанинг Неаполдан келган адвокатлари ўйинни қолдиришни сўраб, А Серия раҳбариятига мурожаат қилишган. Чунки клубнинг бир неча аъзолари, жумладан, футболчилар Пётр Зелиньски ва Элиф Элмасда коронавирус аниқлангач, Неаполь соғлиқни сақлаш идораси жамоага Туринга учишга рухсат бермаяпти.\nЭслатиб ўтамиз, бунгача 3-тур доирасидаги «Женоа» – «Торино» баҳси генуяликларнинг 17 ўйинчисида коронавирус аниқлангани сабабли қолдирилган эди.\nМаълумот учун, «Наполи» 2-турдан сўнг 6 очко билан пешқадамлик қилмоқда.


Яккасарой туманида ноқонуний қурилмалар бузилмоқда (суратлар)\n21:30 / 19.05.2017\nТошкент шаҳрининг Яккасарой туманида ноқонуний қурилмалар суд қарорига асосан, мажбурий тарзда бузилмоқда. Бу ҳақида Яккасарой туман суд ижрочилар бўлими бошлиғи Машрапов М.З. "Кун.уз" нашрига маълум қилди.\nТаъкидлаш жоизки, давлатга қарашли турар-жой ва биноларни ўзбошимчалик билан қайта қурган ёки ўзгартирган шахслар, қонун ҳужжатларида белгиланган тартибда жавобгарликка тортилиши кўпчиликка маълум.\nМаҳаллий суд органи жисмоний ва юридик шахсларни мулкдан фойдаланишида қонунга зид хатти-ҳаракати юзасидан тегишли қарор чиқаришга хақли.\nДавлат бирор объект учун уй-жой ёки ер ажратдими, демак у муайян ҳисоб-китобларга асосланган. Кўча юзига қарата солинган уйлар, йўл юзида қўйилган тўсиқлар - йўлларнинг торайиши, фавқулодда вазиятлар юзага келган пайтда махсус хизмат ходимларига ноқулайлик туғдириши табиий.\nНима учундир турли огоҳлантиришларга қарамай, аксарият фуқаролар ноқонуний қурилмаларни қуришда давом этмоқда. Охир-оқибат эса, уларнинг бари бузилиб, ўзига моддий зиён етгани қолмоқда.\n“Суд ҳужжатлари ва бошқа органлар ҳужжатларини ижро этиш тўғрисида”ги Қонуннинг 73-1-моддасига кўра, қарздорнинг иморатини мажбурий бузиб ташлаш гувоҳлар иштирокида суд ижрочиси томонидан амалга оширилади.\n09:10 / 19.02.2018


Оч қоринга қўшиқ не ҳожат?\n06 июл 2022, Тошкент вақти: 08:26\nhttp://www.uza.uz/ru/images/451t.jpg Ўтган асрнинг 80-йилларида Наврўз ўзбеклар учун ўзликни англаш воситаси бўлган эди. Шу кунларда ўзбекистонликлар мана шу асрий байрамни турли кўринишларда, турли юртларда кутиб олмоқда.\n“Озодлик”, аввало, Ўзбекистонда машҳур бўлган шахсларнинг ўзбек халқига йўллаган табрикларини тинглади.\nФаррух Зокиров: Бу халқимизда тикланган байрам. Совет даврида бу байрам қанақадир сабаблар билан йўқолиб кетган эди. Мана, ҳозир ҳамма байрам қиляпти. Халқимизга бу байрам қутлуғ бўлсин.\nҲожиакбар Ҳамидов: Қадимда бутун дунë Ғарб ва Шарққа бўлинган. Наврўз қадимги Шарқ халқларининг байрами ҳисобланган. Ҳозирги Эрон ҳудудида мавжуд бўлган қадимги давлатларда бу байрам бундан 4500-5000 йил олдин нишонланган. Марказий Осиëда эса бундан 3000 йил олдин нишонлана бошлаган. Мен мана шу байрам билан бутун халқимизни чин қалбимдан табриклайман. Удумларимизни, қадриятларимизни ҳурмат қиладиган инсонларга дилимдаги энг яхши ниятларимни тилайман.\nНасиба Абдуллаева: Мухлисларим дунëнинг қайси бурчагида яшашларидан қатъи назар, хонадонларида тинчлик бўлишини тилайман. Ҳар битта хонадонда бахт-саодат ҳукмрон бўлсин. Байрам муборак бўлсин.\nОртиқ Отажонов: Мана, ҳозиргина Бухородан Самарқандга Наврўз тантаналарида қатнашиш учун келдим. Ҳамма ер гуллаб турибди. Ўзбекистонда туғилиб ўсиб, ҳозир бошқа жойда яшаëтган бошқа миллат вакилларини, Россия, Қозоғистон ва бошқа чет давлатларда меҳнат қилаëтган юртдошларимизни янгиланиш байрами бўлган Наврўз билан чин қалбимдан табриклайман. Сизларга соғлиқ, омонлик тилайман. Қуëннинг туққан тепаси эмас, тўйган тепаси, деган мақол бор. Қаерда бўлсангизлар ҳам соғ-омон бўлинглар. Юртни қўмсаб юрибсизлар, мен буни биламан. Инсон мусофир бўлмагунча, мусулмон бўлмайди. Яхши кунларда келиб, тўйлар қилинглар. Биз бориб хизмат қиламиз. Россияда тўй қиламиз, деяëтганлар бор. Бориб хизматини қилаверамиз. Ҳаммани яна бир бор байрам билан табриклайман.\nРашид Ҳолиқов: Байрам бўлгандан кейин одамларнинг кайфияти яхши. Кўчалар безатилган. Катта опамнинг уйида сумалак қилишга йиғиламиз ҳар йили. Тошларини шақирлатиб, қозон ковлаймиз. Бунинг ҳам бир гашти бор. Ҳамма юртдошларимизга дунëнинг қайси бурчагида бўлишидан қатъи назар, биринчи бўлиб соғлиқ тилайман. Юзларидан табассум ҳеч қачон аримасин. Йил давомида баҳордай очилиб юришсин. Наврўз байрами ҳаммага муборак бўлсин.\nРус масалчиси Крилов қаҳрамони бўлган чумоли оч қоринга қўшиқ не ҳожат, деган эди. Бугун қорни тўқ ҳукумат амалдорлари қарс-бадабанг қилиб байрам қилаëтган бир пайтда бечора камбағалнинг ҳоли не кечди? Биз шу савол билан диссидент қўшиқчи Дадахон Ҳасанга мурожаат қилдик.\nДадахон Ҳасан: Бу байрам бизники бўлмаяпти. Бу байрам зодагонларники, амалдорларники, бойларники бўлиб қолди. Масалан, оддий инсондан, оддий деҳқондан кўчадами, бир қишлоққа борибми сўрасангиз, бу байрам бизнинг байрам эмас, дейди. Бизга бир воқеани айтиб беради. Уруш йилларида Фарғона канали қазилаëтган экан. Егани нон йўқ, овқат йўқ, ишчилар эрталабдан кечгача ишлар экан. Ҳамма ëқ исқирт бўлиб, кир босиб кетган. Аммо тепаликда бир оркестр данғир-дунғур қилиб, ишчиларни меҳнатга жалб қилиб турадими, мусиқа асбобларини чалиб тураркан. Кейин бир фарғоналик ҳалиги оркестрга қараб туриб: “Ош йўқ, нон йўқ, эгри карнайингдан ўргилай”, деган экан. Мана, ҳозир кўчаларимизда ўйин-кулгу бўлиб ëтибди. Баланд руҳда тантаналар бўляпти. Лекин бу оддий халқнинг тантанаси эмас. Мана шу ери бизга тўғри келмайди. Байрам халқники бўлса, кўчаларда, туманларда, вилоятларда бўлиши керак. У чинакам байрам бўлади. Лекин ҳозир бу маълум гуруҳларнинг байрами. Чўнтагида пули кўпайганларники, юзи ялтирганларники, башанг кийинганларники бўлиб қолди. Биз мустамлака пайтида буни орзу қилмаганмиз. “Марҳабо, жон марҳабо, Наврўзи олам”, деб қўшиқ айтганман. Чунки 1985 йилдами, 1986 йилдами Абдулла Орипов Наврўзни йўқ қилган-ку. Бу диний байрам, деб Наврўзга қарши шеър ëзган, унга қарши гаплар гапирган. Бу қўшиқ шунга қарши айтилган. Мен ўзи қўшиқда найза санчаман.\nНаврўзнинг бошқа байрамлардан фарқи нимада? Наврўз тенглик, бирлик, баробарлик, дегани. Айнан Наврўз айëмида кун ва тун тенглашади. Умуман бу янги йилнинг бошланиши, демакдир.\nБу йил ўтган йилги Наврўзни қамоқхонада нишонлаган баъзи бир сиëсий маҳбуслар озодликка чиқди. “Озодлик” ана шундай маҳбуслардан бири Умида Ниëзовага боғланиб, унинг кайфиятлари билан қизиқди.\nОзодлик: Ўтган йилги Наврўз эсингиздами?\nУмида Ниëзова: Бундан бир йил олдин Наврўз куни мен Тоштурмада эдим. У ерда маҳбусларга ош дамлаб беришди. Лекин ҳар доимгидай тўрт деворнинг ичида бўлганингиздан кейин байрам унча татимайди. Чунки умумий ҳолатда сиз маҳбуссиз. Фақат ярим соатлик саëҳатга чиқиб келасиз. Шунинг учун байрам куни ва оддий кун у ерда бир-биридан фарқ қилмайди. Яхшиликка умид ҳар доим бўлади. Яхши ният қилиб, Худодан сўрайсиз. Лекин мен қамоқда ҳамма нарсага тайëр эдим. Ўзбекистоннинг оддий қизи бўлиб туриб мен ўзбекистонликларга фақат яхшилик тилашим мумкин. Мен Мўътабар Тожибоева ва бошқа ҳуқуқ ҳимоячиларини ҳар куни ўйлайман. Умид қиламанки, улар кейинги Наврўзгача уйида бўлади. Уларни Наврўз байрами билан табриклайман.\nБундан 3 йил олдин Наврўз арафасида Туркистон ўз куйчиси Рауф Парфидан айрилган эди. Бу йил “Сорос” жамғармаси чоп этган “Озодлик оҳанглари” китобининг бошидан Рауф Парфининг шеърлари ўрин олган.\nБу қандай каҳкашон, бу қандай иқлим,\nАлдандимми туғилиб, ростми ë ëлғон.\nЭй, менинг паришон, эй, шўрлик халқим,\nБағрим, қачон туғиласан сен, қачон.\nËниб айтдим, чексизликнинг чеки бор,\nЧексизликнинг четларига етарман.\nМендан рози бўлинг, тириклар, дўст-ëр¸\nБир чимдим меҳрингиз олиб кетарман.\nЎзбекнинг довюрак шоири Юсуф Жума эса бу йил Наврўзни қамоқхона панжаралари ортида кутиб олди:\nБоласининг шакари йўқ,\nАфсус, бундан юрт султони,\nШоҳга қийин, шоҳ бехабар¸\nЎзбекистон мустақил бўлгандан кейин минглаб ўзбек ëшлари ўқиш учун худди осмонга бўй чўзган майсалар каби Туркияга йўл олди. Аммо уларнинг кўпчилиги Оқсарой тарафидан “исталмаган шахс”, деб эълон қилинди. Расмий Тошкент бу ëшларнинг демократияга ошно бўлишидан қўрқди чоғи. Пирмуҳаммад Туркияда ўқиб, Тошкент талаби билан орқасига қайтмасдан, ўша ерда қолиб кетган талабалардан бири.\nОзодлик: Наврўзни мамлакат ташқарисида нишонлаëтганингизга неча йил бўлди?\nПирмуҳаммад: Ўзбекистонда Наврўзни охирги марта 1992 йилда нишонлаган эдим. Шундан бери мана 16 йил бўлди. Шунисига ҳам шукур. Баъзи бир Европа мамлакатларида Наврўз умуман қутланмагани учун кўпгина ҳамюртларимиз бундан ҳам маҳрум. Биз ҳеч бўлмаса, Туркияда Наврўзни хато шаклда бўлса ҳам қутлаб турамиз.\nОзодлик: Сиз Туркияга ўқишга кетгансиз, а?\nПирмуҳаммад: Ўрта Осиëдаги туркий тилли давлатлар мустақилликни қўлга киритгач, Туркия бу давлатларнинг ҳар биридан 2000 тадан, жами 10000 та талаба олган эди. Кейин “Умид” жамғармаси орқали Европа ва АҚШга талабалар жўнатила бошланди. Баъзи талабалар режимга мухолиф кайфиятда фаолият юритгани, демократияни таниб, ҳақиқатни кўра бошлагани учун уларни Каримов репрессияга дучор қилди.\nОзодлик: Демак, сиз ўша демократик қарашларингиз учун Ўзбекистон ҳукуматига “исталмаган шахс”га айландингиз, шундайми?\nПирмуҳаммад: Шундай деса ҳам бўлади. “Эрк” партияси аъзоси бўлганимиз, мухолиф кайфиятда бўлганимиз учун ҳукумат бизни шундай қилди.\nОзодлик: Ўзбекистондаги қариндошларга, умуман сизни эшитаëтганларга қандай тилакларингиз бор?\nПирмуҳаммад: 16 йил бўлди, Наврўзни мусофирчиликда қутлаяпмиз. Аллоҳ келаси Наврўзга қолмасдан ўзбек мухолифатининг ёруғ юз билан ватанга қайтишини, келаси Наврўзни ëр-дўстлар билан бирга қутлашни насиб қилсин.\nШвеция деганда кўз олдимизга нима келади? Маяковскийнинг паспорт ҳақидаги шеъри ва “Иван Васильевич ўз касбини ўзгартиради” фильмидаги швед элчиси. Бугунги кунга келиб Швеция ўзбек журналистлари, инсон ҳуқуқлари ҳимоячилари ва мухолифатчиларига сиëсий бошпана берган ҳур ўлка бўлиб қолмоқда. Мухолифат сайтларида Швециядаги ўзбекларнинг Наврўзни нишонламоқчи экани тўғрисида эълонлар чиққан эди. Байрам арафасида “Озодлик” Швецияда яшаëтган мухолифатчи, “Эрк” партиясининг Европа бўлими мувофиқлаштирувчиси Дўстназар Худойназарга телефон қилди. Швециядаги ўзбекларнинг Наврўзни қандай нишонлаши Ўзбекистондаги ўзбеклар учун ҳам қизиқарли бўлса керак.\nДўстназар Худойназар: Стокголмда ҳозир қор, бўрон бўлиб ëтибди. Тушунарсиз об-ҳаво ҳукмронлик қиляпти. Наврўзни ҳам қандай ўтказишни билмасдан турибмиз ҳозир. Чунки бизнинг кўчада ўзбекона қилиб кураш, арқон тортиш ўйинларини ташкил қилиш ниятимиз бор эди. Бу энди тўғри келмай турибди.\nОзодлик: Швецияда сиëсий муҳожирлардан ташқари меҳнат муҳожирлари ҳам бор.Улар байрам ўтказишга вақт ажрата оляптими?\nДўстназар Худойназар: Менимча, ажрата олади. Лекин ҳозир Швеция ҳукуматининг ўзбекларга нисбатан қараши ўзгарди. Қандайдир тушунарсиз ҳолатда ҳозир бу. Мен ўзим ҳозир миграциядан чиқиб келяпман. Менга кутинг, дейишди. Ҳозир булар юздан ортиқ ўзбекни депортацияга тайëрлаб қўйибди.\nОзодлик: Демак, Наврўз кайфияти йўқ.\nДўстназар Худойназар: Шунақа. Иккинчидан, ўзбек халқи шунақа эзилиб турган пайтда ҳеч ким Наврўзни кўнгилдагидай ўтказа олмайди.\nОзодлик: Қариндош-уруғ, қўни-қўшниларга қандай тилаклар бор?\nДўстназар Худойназар: Тилагим шу - сабр қилишсин. Ўзбекистонга ёруғ кунлар етиб келади. Биз, албатта, Ўзбекистонга қайтамиз. Биз нафақат умид қиламиз, балки Ўзбекистонда ўзгариш бўлиши ҳаракатини қиламиз. Сабр қилишса, ҳаммаси йўлига тушиб кетади.\nШвецияда бўралаб қор ëғмоқда. Ўзбекистонда эса баҳор ҳавоси ҳукмрон.\nЎтган Наврўздан бу Наврўзгача кечган даврни кузатар эканмиз, ғам ва кадар тошининг оғир эканлигини кўрамиз. Келинг, тилак қилайлик, шоирлар ғамгин шеърлар ëзмасин. Эртага бахтли бўлайлик. Қамоқхонадаги эътиқод маҳбуслари озод этилсин. Ғамлар, кадарлар унутилсин.\nЭртага шубҳасиз бахтли бўламиз,\nЭртага орзуни қувиб етамиз,\nБугун чопа олсак.\nЭртага қувонч улашамиз ҳаммага,\nАгар уни бугун тополсак. (Муҳаммад Солиҳ)\nБугун нафақат Ўзбекистонда, балки жумлаи жаҳонда, курраи заминда Наврўз байрами. Янги кун, туғилиш, яшариш байрами. Наврўз осмоннинг ерга муҳаббати ва бу муҳаббатдан яралажак ризқ-рўз байрамидир. Бу байрамда кун ва тун тенглашади. Нур ва зулмат баробар бўлади. Бу байрам қўшиқларда куйланганидек фақатгина яхши одамларнинг эмас, балки барчанинг байрамидир. Наврўз нафақат ҳукумат мулозимлари, миршаблар, посбонлар, балки бева-бечоралар, қамоқхоналарда азоб чекаëтган маҳбусларнинг ҳам байрами. Наврўзга, баҳорга етганлар омон бўлсинлар.\nКелди Наврўз, оламда ранг қилар жаҳон пайдо,\nБулутлар овоз уриб, тоғ қилар туман пайдо.\nБежонларга жон кириб, этарлар даҳон пайдо,\nКўкармаган гиëҳлар, кўкариб равон пайдо. (Маҳтумқули)


Ҳукумат ва “Ҳизбаллоҳ” келишиб олди\n30 ноябр 2020, Тошкент вақти: 06:49\nЛиван ҳукумати ва мухолифатдаги “Ҳизбуллоҳ” гуруҳи вакиллари мамлакатда 18 ой давом этган сиёсий бўҳронга барҳам беришга келишиб олди.\nБу ҳақда Қатар пойтахти Доҳада ўтказилган музокаралардан сўнг эълон қилинди.\n“Партиялар орасида эришилган келишувга мувофиқ, биринчидан, парламент спикери 24 соат давомида генерал Мишель Сулаймонни президент этиб сайлаш борасида сайлов ўтказишни эълон қилади. Иккинчидан, 30 вазирдан иборат миллий бирдамлик ҳукумати тузилади, унда 16 вазир кўпчиликдан, 11 вазир мухолифат вакиллари ва уч вазир президент томонидан тайинланади. Шунингдек, барча томонлар тузилажак ҳукумат фаолиятига тўсиқлик қилмасликка кафолат берди”,- деди Қатар бош вазири Шайх Ҳамад бин Ясим.


АҚШ украиналик ёшларнинг демократик қадриятлар бўйича таълим олишини қўллаб-қувватлайди\nАҚШ Халқаро тараққиёт агентлиги украиналик ёшларнинг демократик қадриятлар бўйича таълим олиши учун 38 миллион доллар миқдорида маблағ ажратади.\nЖанубий Кореянинг собиқ президенти Ли Мён Бак 17 йилга қамалди\nЖанубий Кореянинг собиқ президенти Ли Мён Бак порахўрлик ва маблағларни ўзлаштиришда айблангандан кейин суд белгилаган 17 йиллик муддатни ўтказиш учун яна панжара ортига қайтди, деб хабар бермоқда KBS World Radio радиоси.\nКоронавирус қурбонлари ва ундан соғайиб кетганларнинг расмий статистикаси эълон қилинди\nМаълум бўлишича, коронавирусни юқтириб олганларнинг 19 фоизидан ортиғи соғайиб кетган, 2,7 фоизи вафот этган. Қолганлари врач назорати остида турибди.\nАбхаз халқи Грузияга қайтади\nАбхаз халқи Грузияга қайтади ва бунга ҳозирги авлод эришади, деб баёнот берди Грузия парламенти раиси Арчил Талаквадзе парламент сессиясидаги чиқишида.\nНемис депутатлари: ҳарбий машғулотлар қўшинини Россия чегараларига олиб бориш уларни таҳқирлашдек бўлади\nНемис депутатлари Германия федерал ҳукуматига Россия чегараси яқинида НАТО машғулотлари ўтказилмаслигини сўраб мурожаат қилди.\nБангкок аҳолиси ўртасида зиддиятли мулоқот оқибатида отишмалар содир бўлиши кўпаймоқда\nБангкокдаги “Century Plaza” савдо марказидаги отишмада бир киши ҳалок бўлиб, яна бир киши жароҳатланди.\nЖефф Безос иқлим ўзгаришига қарши кураш учун 10 миллиард доллар ажратди\nАмазон интернет савдо компанияси эгаси, дунёдаги энг бадавлат кишисиЖефф Безос иқлим ўзгаришини «сайёрамиз учун асосий таҳдид» дея баҳолади.\nРоссия – Украина: асирлар ва ушлаб турилган шахслар айирбошланади\n14 февраль куни Россия ва Украина президентлари Владимир Путин ва Владимир Зеленский телефон орқали суҳбатда асирларни айирбошлаш масаласини муҳокама қилдилар.\nҚуроллар назорати бўйича АҚШ-Россия музокаралари ижобий якунланди\nРоссия ташқи ишлар вазири Сергей Лавров ва АҚШ давлат котиби Майк Помпео қуроллар назорати бўйича музокара ўтказди.\nХитой Ташқи ишлар маҳкамаси: "АҚШ айғоқчилик бўйича дунёда тенгсиз"\nҚўшма Штатлар айғоқчилик бўйича дунёда тенгсиз, у ҳақиқий “ҳакерлар империяси”.\nЕвропа Иттифоқи Беларусга нисбатан жорий этган санкциялар муддатини узайтирди\nЕвропа Иттифоқи Беларусга нисбатан қурол етказиб бериш бўйича эмбаргони, шунингдек, мамлакатдаги тўрт расмий шахсга жорий қилинган санкциялар муддатини яна бир йилга узайтирди, дейилади Европа кенгаши баёнотида.\nЕвропа Россия билан муносабатларни яхшилаш учун аниқ саъй-ҳаракатларни амалга ошириши керак\nРоссия ва Европа мамлакатлари ўртасидаги мулоқот НАТО ва Евроиттифоқ Москвага нисбатан муносабатини ўзгартирганидан кейингина жонланиши мумкин.\nХубэй вилояти коронавирус юқтирганлар сонининг кўплиги бўйича биринчи ўринни эгалламоқда\nШунингдек, касалликни юқтирганлар сони Гуандунда 1,3 мингдан ортиқ, Хэнань ва Чжэцзян провинцияларида 1,1- 1,2 минг аҳолини ташкил этмоқда.\nХитойнинг коронавирусдан кўрган зарари маълум қилинди\nҚозоғистон ҳукумати интернетдаги узилишларни бартараф этишга уринмоқда\n16 февраль, якшанба куни Қозоғистонда айрим ахборот сайтлари, ижтимоий тармоқлари, “Youtube” платформаси ва “Google” тармоғида узилишлар кузатилди.\nРоссия таълим муассасалари бошланғич синф ўқувчилари бепул овқат билан таъминланади\nРоссия Президенти Владимир Путин мамлакат мактабларидаги бошланғич синф ўқувчиларини бепул иссиқ овқат билан таъминлаш ғояси дастлаб кўпчилик томонидан маъқулланмаганини айтди.\nАҚШнинг ҳарбий техник карвони Сурияга жўнатилди\nҚўшма Штатларнинг ҳарбий техника карвони Ироқдан Сурияга жўнатилди.\nХавфсизлик бўйича 56-халқаро анжуман якунланди\nМюнхенда хавфсизлик бўйича 56-халқаро анжуман якунига етди.\nБағдодда коалиция кучлари ҳарбий базаси ракета ҳужумига учради\nБоғдодда ИШИДга қарши курашиш учун бирлашган АҚШ етакчилигидаги коалиция кучларининг ҳарбий базаси ракета ҳужумига учради, деб хабар бермоқда Рейтер, америкалик ҳарбий манбага таяниб.\nХитойда коронавирус қурбонлари сони 1665 кишига етди\nХитойдаги янги коронавирус қурбонлари сони 1665 кишига етди, шифо топганлар сони эса 9,419 нафарни ташкил қилмоқда.


Марадона: Бразилия, Аргентина ва бошқа давлатларда кишилар очликдан ҳалок бўлиши мумкин\n14:41 / 01.07.2017\nБарча даврларнинг энг яхши футболчиларидан бири Диего Марадона Ҳуго Чавес ва Фидель Кастро билан таниш бўлган вақти ва улар футболчини нималарга ўргатгани ҳақида гапириб берди, деб хабар бермоқда RT.\n«Бизга ўнглар жуда босим кўрсатмоқда. Бунда АҚШни назарда тутмоқдаман. Чавес катта ўзгаришларни хоҳлаганди. У билан Нестор Киршнер, Эво Моралес, шунингдек, Рафаэль Корреа бирга эди. Бироқ, ўнглар ҳозир кучлироқ, уларда пул кўпроқ. Улар кўп нарсани сотиб олиши мумкин, ҳамда мен буни тушунмаяпман.\nКишиларда аввалги президентлар даврида ҳеч бўлмаса овқат бор эди, ҳозир эса Аргентинада очликдан азият чекаётган кишилар бор, ва бу жуда қайғули. Бундай аҳвол нафақат менинг давлатимда, балки Бразилияда ҳам кузатилмоқда. У ерда жуда оғир вазият.\nЎнглар диктарор Мишель Темернинг ғалабасига эришишди. Конгресс унга «ҳа» деди, оддий инсонлар эса - «йўқ». Менинг фикримча, бу жуда ёқимсиз. Мен ўз фарзандларим ҳақида ўйламаяпман ва фикримча, Бразилия, Аргентина ҳамда бошқа кўплаб давлатларда кишилар очликдан ҳалок бўлиши мумкин», - деди Марадона.\nБразилия Аргентина очлик Диего Марадона


Япония терма жамоаси бош мураббийи "Ҳимоядан ҳужумга ўтишда яхши ўйнадик" 17-01-2019, 21:51 | Zamin.uz\n21:51 / 17.01.2019\nЯпония терма жамоаси бош мураббийи: "Ҳимоядан ҳужумга ўтишда яхши ўйнадик"\nОсиё Кубоги гуруҳ босқичининг сўнгги тури доирасидаги Япония–Ўзбекистон учрашувидан кейинги матбуот анжуманининг иккинчи қисмида Япония терма жамоаси бош мураббийи Ҳадзиме Мориясу иштирокида ўтди.\n«Биз ўз мақсадларимиздан бирига етдик – дастлабки босқичдаги барча ўйинларда 3 очко ишлаб, гуруҳ ғолиби бўлдик. Эндиликда бутун мусобақани ана шундай барқарор ҳолда ўтказмоқчимиз», деди Мориясу анжуманнинг кириш қисмида.\nЯпония термаси бош мураббийи жамоа бугунги ўйинда аввалги икки баҳсдан фарқли ўлароқ анча тартибли ва жисмонан тетикроқ ўйин кўрсатгани ҳақидаги фикрга қўшилишини ҳам қайд этиб ўтди. «Аввало, бугунги баҳс учинчиси экани ҳам аҳамиятга эга бўлди. Бугун футболчилар ҳисобда олдинда бораётган вазиятда хотиржамликни сақлаб қола олишди. Шунингдек, жамоам жисмоний жиҳатдан ҳам яхши даражада ўйин ўтказдилар. Бугунги ўйинга тест-синов сифатида қараганимиз йўқ», – деди японлар устози.\nҲадзиме Мориясу нимчорак финалдаги рақиблар тўғрисида берилган саволга қуйидагича жавоб қилди: «Қатар ҳам, Саудия Арабистони ҳам кучли рақиблар. Қай бирига қарши тушмайлик, нимчорак финалгача кучли тайёргарлик кўриб боришимиз керак».\nМураббийнинг таъкидлашича, Япония термаси ўйиннинг иккинчи бўлимида ҳимоядан ҳужумга ўтишда яхшироқ ҳаракат қилган. «Бугун биринчидан намойиш этган ўйинимизнинг савияси, қолаверса биринчи голдан кейин ўзимизни йўқотиб қўймаган ҳолда дарҳол ҳисобни тенглаштириб олганимиз якунда ҳал қилувчи аҳамиятга эга бўлди», – дея қўшимча қилди япониялик мутахассис.\nЯпония терма жамоаси бош мураббийи Ўзбекистонга қарши баҳсда жамоанинг асосий футболчиларини захирада қолдиришига қуйидагича изоҳ берди. «Биринчидан, аввал ҳам таъкидлаганимдек, мусобақа орқали бир жамоа сифатида ҳамжиҳатлик билан ўйнашни шакллантириб боришни ҳам мақсад қилганмиз. Иккинчидан эса мен таркиб танлашда футболчиларнинг жорий ҳолатини ҳам ҳисобга олдим ва баъзи масалаларда таваккал қилишни истамадим». “Замин” янгиликларини “Инстаграм”да кузатиб боринг\nЯнгиликлар » Спорт » Япония терма жамоаси бош мураббийи: "Ҳимоядан ҳужумга ўтишда яхши ўйнадик"\nMourinyu: "Men 5:0 hisobidan ko‘ra minimal hisobda g‘alaba qozonishni afzal ko‘raman"\n"Real" xarakter ko‘rsatib, muhim g‘alabani qo‘lga kiritdi


Qalampir.uz - Қўрқув, ҳаяжон, ишончсизлик. 1000 га яқин абитуриент имтиҳонга келмади\nҚўрқув, ҳаяжон, ишончсизлик. 1000 га яқин абитуриент имтиҳонга келмади\n16:19, 01.08.2018 Жамият\nТест синовлари тартиб қоидаларини бузганлиги сабабли 76 нафар абитуриент тест синовларидан четлаштирилди.\nАйни пайтда Ўзбекистондаги ОТМларга кириш имтиҳонларининг 2-сменаси бошланди. Бош вазир ўринбосари Азиз Абдуҳакимовнинг ижтимоий тармоқдаги маълумотига кўра, тест синовларига 834 нафар абитуриент келмаган.\nБош вазир ўринбосари абитуриентлар имтиҳонларга келмагани сабабини номаълум дея ёзди. Лекин “Qalampir.uz” интернет нашри ходимлари 1-сменадан чиққан абитуриентлар билан суҳбатлашган вақтда улар имтиҳонда иштирок этиш осон эмаслигини иддао қилишди. Хабарингиз бор, ДТМ тузган тест саволларига тўғри жавоб бериш осон эмас.\nАбитуриентларни айни вақтда қўрқув, ҳаяжон ёки бўлмаса ўз билимига бўлган ишончсизлик ҳисси қамраб олган. Аммо абитуриентларни ҳам тўғри тушуниш мумкин. Нега деганда улар тест бўлиб ўтаётган биноларда кузатув камералари ишлаётганига қарамай, ҳали-ҳамон қинғир ишлар содир бўлаётганига гувоҳ бўлган.\nБугунги кириш имтиҳонлари ҳақида маълумот берадиган бўлсак, 15 та олий таълим муассасаларида тест синовларининг 1-сменаси бир вақтда 8:00 дан бошланиб, 11:30 га қадар тўлиқ якунланди.\nТест синовларида 15 та олий таълим муассасаларининг 50 та таълим йўналишида 30 минг 690 нафар абитуриент иштирок этди. Маълумотларга кўра, тест синовларида 29 856 нафар абитуриент иштирок этди.\nТест синовларини ўтказишга таълим муассасаларидан 2 минг 469 нафар гуруҳ назоратчилари жалб этилиши белгиланган. Шундан, 35 нафари иштирок этмади. Тест натижалари Фельдегерлик хизмати томонидан махфийлиги ва дахлсизлигини таъминлаган ҳолда Давлат тест марказига 2-cмена якунлангандан сўнг 18.30 дан қайтариш бошланади.\nШунингдек, Вазир ўринбосарининг ёзишича, Тошкент шаҳрида тест материаллари 1-смена тугаши билан 12.00дан бошлаб Давлат тест марказига қайтарилади. Етиб келган тест натижалари бўйича дарҳол компьютер ёрдамида қайта ишлаш жараёни бошланади.\nТест натижаларини қайта ишлашда иштирок этадиган ходимлар тест синовларидан бир кун олдин ташқи дунёдан узилган ҳолда натижалар эълон қилингунга қадар Тест марказида яшайди (ташқарига чиқмасдан, телефон ва бошқа алоқа воситаларисиз).\nТегишли хизматлар томонидан ўрнатилган тартибда жамоат ва ёнғин хавфсизлиги, тест материалларининг махфий ва даҳлсизлиги, бинолар фаолият тизимининг узлуксиз ишлаши, тиббий хизмат ва иншоотларни қўриқлаш тўлиқ таъминланди. Тест синовлари белгиланган режа асосида ўтказилди ва ўтказиш жараёнида ҳеч қандай кўнгилсиз ҳодисалар рўй бермаган.\nТеглар:Кириш имтиҳонлари ОТМ\nОсиё ўйинлари. Индонезияга борадиган оғир атлетикачилар таркиби маълум бўлди\n16:42, 15.12.2018 2 173\n15:20, 13.12.2018 3 433\n11:42, 26.11.2018 14 528\n21:18, 20.11.2018 11 641\n14:29, 19.10.2018 10 862


Тухумдон кистаси сўрилиб кетмади... - Динда саволим бор\nХозирги вақтда: 19 окт 2019, 09:37\nТухумдон кистаси сўрилиб кетмади...\nПост Saidaxmedova » 12 авг 2019, 07:51\nАссалому алайкум! Тошкент вилоятида лапараскопия усули билан даволайдиган малакали шифокор борми? Тухумдон кистаси 2,2 см ҳажмда бўлиб, умуман сўрилиб йўқ бўлиб кетмади. 3 ойдан буён гармонлар ичаман. Афсуски, нафи бўлмади. Чап тухумдоним қаттиқлашган. Нима қилсам бўлади?\nЖавоб:Тухумдон кистаси сўрилиб кетмади...\nПост Шифокор » 03 сен 2019, 09:21\nВа алайкум ассалом. Агар киста сўрилмаса, уни жарроҳлик йўли билан даволаш мумкин. Сиз айтган 3 ой муддат жарроҳлик муолажаси ўтказишга етарли муддат эмас, яъни уни дори-дармонлар билан даволаса бўлади. Лапароскопия усули кесишдан кўра камроқ жароҳатловчи усул. Тошкент вилоятида бу усул билан даволайдиган шифокорлар бор-йўқлигини билмайман...\nМавзу - Тухумдон кистаси сўрилиб кетмади...


Ҳар ой бошида шу муаммо: UzASBO'даги нуқсон ҳалигача бартараф этилмади\nИқтисодиёт 16:44 / 02.11.2021 17443\nKun.uz ўтган ой бухгалтерларнинг мурожаатлари асосида айни ойлик ва аванс ҳисоблайдиган пайтлари Молия вазирлигининг UzASBO дастури ишламай қолиши, бунинг натижасида маошлар кечикиши борасида мақола эълон қилганди.\nБизга мурожаат қилган ва шахси сир сақланишини сўраган бюджет ташкилотлари ҳисобчилари ҳар ой UzASBO'даги техник носозликлардан азият чекишини маълум қилганди.\n“Ўзим Бухорода давлат ташкилотида ҳисобчиман. Биз давлат ташкилоти бўлганимиз учун UzASBO дастурида ходимларнинг ойлик маошларини ҳисоблаймиз. Лекин 1 йилдан буён ҳар ой бир хил муаммо бизни қийнайди. Айнан ойнинг 15 санаси, яъни аванс вақтида ва ойнинг охири 30–31 санаси ҳамда кейинги кунларда ойлик иш ҳақларини ҳисоблаётган пайтимизда UzASBO дастури умуман ишламай қолади. Шу сабабли кунма-кун ойлигини кутадиган оддий ходимларнинг иш ҳақларини ҳисоблаш, тўлаш кечикади. Мана бу ой ҳам 4 октябр санаси етиб келди ҳамки дастур умуман ишламаяпти, натижада иш ҳақлари кечикмоқда”, – дея мурожаат қолдирганди бухгалтерлардан бири.\nОрадан бир ой ўтиб, яна мазкур муаммоалар такрорлана бошлаган.\nҲолатни текшириш мақсадида Telegram'даги “UzASBO’га саволлар” гуруҳини кўздан кечирдик. Бугун 2 ноябр куни гуруҳга тизим ишламаётгани ҳақида юзлаб хабарлар қолдирилганига гувоҳ бўлдик.\nБухгалтерлардан бири тизим босимни кўтара олмай, ишламаётганини таъкидлаган.\n“Марказлашган бухгалтерлар жуда қийналяпти-ку, ўзи штат кам, кечаси билан ишласак ҳам ишламайдиган дастур дастидан иш ҳақини ёполмаяпмиз”, – деб ёзади яна бир ҳисобчи.\nМолия вазирлиги муносабати\nВазирлик матбуот хизмати аввалги муносабатининг мазмунидан четга чиқмаган ҳолда аванс ва ойлик пайтида тизим ишламай қолиши босим билан боғлиқлигини таъкидлади. “Тизим ишламаса, ҳеч кимга ойлик тушмаган бўларди. UzASBO'га ойлик пайтида ортиқча босим бўлгани учун унинг ишлаши секинлашади. Бу ишламайди дегани эмас”, – деди Kun.uz билан суҳбатда матбуот хизмати масъули. Шунингдек, у серверлар доимий янгиланиб боришини қўшимча қилди.\nЭслатиб ўтамиз, ўтган ойда ҳам Молия вазирлиги вакили ойлик ва аванс ҳисоблаш вақтида тизимда техник носозлик бўлишини, бунга дастурга бўладиган босимнинг ортишини сабаб қилиб кўрсатганди.\nАфсуски, хозирча бу муаммоларнинг такрорланмаслиги учун бирор чора кўрилаётгани йўқ.\nТашқарида 21-асрнинг 21-йили тугаб бормоқда. Рақамли дунёда яшамоқдамиз. Аммо катта бир давлатнинг Молия вазирлиги ўзи яратган ва унга давлат ташкилотларини қарам қилиб қўйган дастурини нормал ишлашини таъминлаб бера олмаяпти.